ΦΩΝΗ ΕΛΛΑΔΟΣ: Σταύρου Βιτάλη- Τρομοκρατία made in USA: Εισβολή στη Βόρεια Κορέα.\nΣταύρου Βιτάλη- Τρομοκρατία made in USA: Εισβολή στη Βόρεια Κορέα.\nΤρομοκρατία made in USA: Εισβολή στη Βόρεια Κορέα.\nΌλα δείχνουν πως οι Αμερικανοί, ετοιμάζονται να εισβάλλουν στη Βόρεια Κορέα.\nΤο ίδιο και απαράλλαχτο σκηνικό: Ο «σατανάς» που βρέθηκε στο πρόσωπο του Κιμ Γιονγκ-ου, του κομμουνιστή/δικτάτορα, ηγέτη της χώρας αυτής. Οι άλλοι… σατανάδες ήταν αν ενθυμείστε, ο Μιλόσεβιτς, ο Σαντάμ, ο Μουμπάρακ, ο Καντάφι, σήμερα ο Άσαντ, και πάει λέγοντας.\nΗ δικαιολογία που βρέθηκε επίσης, απλοϊκή, καθαρή αμερικανιά, χοντροκομμένη και ισοπεδωτική: Η Βόρεια Κορέα, έχει πυρηνικά. (Έφτιαξαν και ένα πανηλίθιο χολυγουντιανό κινηματογραφικό έργο, με θέμα, την… εισβολή των Βορειοκορεατών στη Δυτική Ακτή των ΗΠΑ). Όπως ο Σαντάμ είχε χημικά, όπως ο Άσαντ έχει σήμερα χημικά, όπως ο Αχμαντινετζάντ έχει πυρηνικά, όπως ο Μιλόσεβιτς, ήταν ο «χασάπης των Βαλκανίων».\nΟι Αμερικανοί έμποροι όπλων, δεν χρειάζονται πολλά-πολλά: Εξ’ άλλου, κεντρική φιλοσοφία τους είναι το γνωστό when money talk, bullshit walk. Αυτοί προμηθεύουν όπλα στο 80% της παγκόσμιας αγορά, αυτοί τα απαγορεύουν καταπώς «γουστάρουν».\nΈτσι λοιπόν, μπορούν να πράττουν κατά το δοκούν, όπως ο κάθε παρανοϊκός δικτάτορας. Δεν χρειάζεται να εξηγούν πολλά. Εξ’ άλλου, όλα τα μέρη του κόσμου, βρίθουν από «χρήσιμους ηλίθιους», ανθρωπάκια που πουλάνε τη μάνα και την αδελφή τους για μια χούφτα δολάρια. Το μόνο που προσθέτουν στην εγκληματική τους δράση, είναι το πασπάλισμα με «επικοινωνιακή σκόνη», των εγκληματικών επιχειρήσεών τους. Έχουν γι’ αυτό το σκοπό πιστούς υπηρέτες, το Fox, το CNN, τα άλλα ΜΜΕ, το ηλίθιο Χόλυγουντ, τα αυτιστικά ανά τον κόσμο παπαγαλάκια τους.\nΑπό την άλλη πλευρά, έχουν εδώ και χρόνια, πείσει μεγάλα τμήματα των Λαών όλου του κόσμου, πως μπορούν και πρέπει να αποδεχτούν τη μοίρα τους. Τη μοίρα του πρόβατου, που το αρμέγουν καθημερινά, το κουρεύουν μια φορά το χρόνο και το σφάζουν όταν δεν παράγει, ούτε γάλα, ούτε μαλλί.\nΣε όσα από τα πρόβατα είναι ανήσυχα, έχουν επίσης φροντίσει, δίνοντάς τους «παιχνίδια για να παίζουν»: Τη άσκοπη, ανόητη, αλλά αποτελεσματική βία. Πάλι με τα χαρτιά τους (δολάρια) που τυπώνουν κατά το δοκούν στην ιδιωτική (λέγε με Ρόθτσιλντ) FED, αγοράζουν τα ανήσυχα πνεύματα και στήνουν εμφυλίους: Φασίστες και αντιφασίστες, ακροδεξιούς και ακροαριστερούς, εθνοκάπηλους και εθνομηδενιστές, σουνίτες και σιίτες, κομμουνιστές και αντικομουνιστές, νομιμόφρονες πολίτες και παρεκλίνοντες, εξουσιαστές και αντιεξουσιαστές, σιωνιστές και αντισιωνιστές.\nΑπό την πλευρά τους οι Λαοί, δείχνουν πως δεν μαθαίνουν τίποτε τελικά, από την ιστορία τους. Αυτοί για παράδειγμα που ακονίζουν τα μαχαίρια τους σήμερα στον τόπο μας (με τη στήριξη δυστυχώς και του Λαού) και είναι έτοιμοι να αρπαχτούν, σε «τρίτο γύρο εμφυλίου», είναι σίγουρο ότι εκτιμούν πως «αυτή τη φορά, θα ξεμπερδέψουν με τον αντίπαλό τους». Κούνια που τους κούναγε…\nΤα συνθήματά τους, απλοϊκά, χοντροκομμένα, όπως και των μεγάλων και αόρατων αφεντικών τους, αλλά και γεμάτα μίσος,: «Αίμα, τιμή» φωνάζουν οι μεν, «θάνατος στους φασίστες» γράφουν στους τοίχους και στο διαδίκτυο οι δε.\nΑμφότεροι ξέχασαν (ή δείχνουν να ξέχασαν) ποιος είναι ο πραγματικός εχθρός: Τη Νέα Τάξη, τους τοκογλύφους, τους εμπόρους όπλων. Αμφότεροι ξέχασαν τον εμφύλιο, τους 70 χιλιάδες νεκρούς, τον αδελφό που σκότωνε αδελφό, και πάλι τότε, «για την ιδέα». Είναι πάλι έτοιμοι να σηκώνουν μαχαίρι στον συμπατριώτη τους. Στον συντοπίτη τους. (Με το αζημίωτο πάντα. Το αφεντικό πληρώνει).\nΕίναι εντυπωσιακό το πόσο απλά είναι τα πράγματα για το USA Αdministration. Είμαι σίγουρος πως θα γελάνε μαζί μου για μια ακόμη φορά, κάτω από το μουστάκι τους, διαβάζοντας τούτες τις γραμμές: «Βιτάλη, σου τα λέγαμε τη δεκαετία του ’80, όταν σε στείλαμε στο καλύτερο από τα σχολεία μας, εκεί που βγάζουμε τους ηγέτες (fucking puppets) όλου του κόσμου: Στο Georgetown University. Εξηντάρησες πια. Παραδέξου το. Οι Λαοί, είναι δική μας υπόθεση. Ζυμάρι που το ζυμώνουμε, πρόβατα που τα αρμέγουμε, τα κουρεύουμε, τα θανατώνουμε. Και ας πίστεψες εσύ ανόητε, πως γράφοντάς τα σε ένα βιβλίο, οι Λαοί θα δεχθούν την αλήθεια. Κι ας πήρες το όπλο στο χέρι, να μας πολεμήσεις. Βιτάλη: Την αλήθεια δεν θέλουν να την ακούσουν οι Λαοί. Οι Λαοί θέλουν την παραμύθα τους. Τον σουλεϊμάν τους, τον νταβατζή τους, το βαμπίρ τους. Και αυτό είμαστε εμείς».\nΥ.Γ. Θα σας κουράσω πάλι σήμερα, δείτε όμως τι έγραφα τέλη της δεκαετίες του ’80, στο σύγγραμμα μου «Πατριωτικό Μέτωπο Τώρα», γι’ αυτό που σήμερα έχει πια μετατραπεί σε οδυνηρή πραγματικότητα. Αυτό που προετοίμασε τις «μάζες», και θα οδηγήσει σε μια ακόμη «ανθρωπιστική» επέμβαση των εμπόρων όπλων και των τοκογλύφων, στη Βόρεια Κορέα αυτή τη φορά. Διαβάστε προσεκτικά το κεφάλαιο, «δαιμονοποίηση». Και μόνο ότι έχει πια ηλικία 30 χρονών, εκτιμώ πως αξίζει τον κόπο να του ρίξετε μια ματιά:\nΠΡΟΠΑΓΑΝΔΑ – Μ.Μ.Ε.: Το πιο ισχυρό όπλο μέχρι στιγμής του συστήματος της παγκόσμιας κυριαρχίας (Global domination) της συμμαχίας των διαχειριστικών συστημάτων και των πολυεθνικών μετοχικών εταιριών. Ένα πολύπλοκο σύστημα ελέγχου όχι μόνο των πληροφοριών, αλλά και των συνειδήσεων που ανεβοκατεβάζει κυβερνήσεις κατά το δοκούν, «στήνει» σενάρια περαιτέρω ευνουχισμού του πολίτη και ναρκοθετεί τις παραδόσεις και τον πολιτισμό των λαών, τόσο με τον γνωστό σκουπιδότοπο των υποπροϊόντων του Hollywood όσο και με το διεθνές σύστημα παραγωγής, υποτιθέμενα «post modern», καλλιτεχνικών κατασκευασμάτων. Οι άξονες πάνω στους οποίους κινείται το σύστημα αυτό που θα το ζήλευε και ο ιδρυτής και θεμελιωτής της μαύρης προπαγάνδας του 3ου Ράιχ, Joseph Goebbels είναι:\n1. Αντικατάσταση όλης της εθνικής παραγωγής κινηματογραφικών ταινιών με υποπροϊόντα του (εβραιοκρατούμενου κατά Μάρλον Μπράντον) Χόλυγουντ, όπου κύριοι παρανομαστές είναι:\nΟ καλοσυνάτος αλλά και αμείλικτος αμερικανός στρατιώτης. (Κατά προτίμηση, US Marine, Green Berret ή Delta Force).\nΟ διαβολικός άραβας τρομοκράτης, με τη σκούρα επιδερμίδα και τη γαμψή μύτη.\nΟ γραφικός ιδεολόγος που πάσχει κατά κανόνα από ακατανόητες ιδεοληψίες που χρήζουν ψυχιατρικής παρακολούθησης.\nΟ ανθρωπιστής Αμερικανός επιχειρηματίας, που την τελευταία στιγμή μετατρέπεται σε ‘Αη- Βασίλη, διανέμοντας προσωπικά το δώρο των Χριστουγέννων στους εργαζόμενους της επιχείρησής του.\nΟ αντικοινωνικός έως ψυχασθενής αμφισβητίας των κεντρικών αρχών του διαχειριστικού συστήματος.\nΟ politically correct οικογενειάρχης, που αν και θέτει υπό αμφισβήτηση το σύστημα, στηρίζει τελικά το μοντέλο του American way of life, ως το αναπόφευκτα καλύτερο υφιστάμενο μοντέλο της ιστορίας των ανθρωπίνων κοινωνιών.\nΚαι φυσικά και στο πιο αμφισβητούμενο για την πρόθεσή του κινηματογραφικό χολιγουντιανό κατασκεύασμα, το «γκρίζο» πέρασμα της κάμερας, από τις διαφημίσεις της Coca Cola και του Marlboro, είναι σχεδόν must.\n2. Συγκέντρωση της πρωτογενούς πληροφόρησης σε ελεγχόμενα δημοσιογραφικά, ιδιωτικά κατά κανόνα κέντρα, όπως το CNN, το CBS, το NBC και το ABC. Αναδιανομή της σε όλα τα τηλεοπτικά δίκτυα και κανάλια ανά τον κόσμο, μετά από λογοκρισία η οποία διενεργείται πάντα με γνώμονα τα συμφέροντα των πολυεθνικών μετοχικών εταιριών και των εκφραστών τους. Οι κανόνες που ισχύουν ως «μπούσουλας» της λογικής των τηλεοπτικών δικτύων και καναλιών είναι:\nΟι πραγματικοί διαχειριστές των δημοκρατιών της αγοράς, κύριοι μέτοχοι των πολυεθνικών εταιριών, θεωρούνται άτομα υπεράνω τηλεοπτικής κάλυψης. Ακόμη και στα αγρίως ανταγωνιζόμενα ηλεκτρονικά και μη, Μ.Μ.Ε.\nΟι περιθωριακοί τύποι, με ιδιαίτερη σεξουαλική ή αντικοινωνική συμπεριφορά, είναι κατά κανόνα οι πρωταγωνιστές του τηλεοπτικού χρόνου.\nΟι συντονιστές των τηλεοπτικών δρώμενων είναι πάντα σχεδόν, οι «χρυσές μετριότητες» της show business και της «δημοσιογραφίας». Οι φθηνότεροι των εξυπνάκηδων των ΜΜΕ, κατά περίπτωση.\nΝα προβάλλονται κατά κόρο μεμονωμένες περιπτώσεις αναξιοπαθούντων πολιτών για να προβληθεί τελικά η «ευαισθησία» του συστήματος στην επίλυση του συγκεκριμένου προβλήματος κάθε φορά. (Λέγε με ΜΚΟ). Αφήνοντας φυσικά εκτός όποιας συζήτησης το μεγάλο ζήτημα της ευθύνης της οργανωμένης κοινωνίας, απέναντι σε αυτά τα άτομα. (Επιστροφή δηλαδή στη λογική των εποχών των κοινωνιών των κυριών των τιμών των βασιλικών αυλών, στων οποίων τη προσωπική διάθεση και ευχέρεια, επαφίονταν η επούλωση των κοινωνικών πληγών).\nΝα προωθούνται πάσης φύσεως γραφικού-περιθωριακού τύπου εκδηλώσεις αμφισβήτησης του συστήματος, με στόχο την υιοθέτηση και επομένως την απομυθοποίηση του όποιου, έστω φαινομενικά ανατρεπτικού περιεχομένου του προβαλλόμενου show. (π.χ. μουσικά γκρουπάκια τύπου hard rock, που την ίδια ώρα που ο στίχος των τραγουδιών τους καλεί τους νεολαίους να γκρεμίσουν το σύστημα, προβάλλεται και η κάθε τους προσπάθεια να ενταχθούν στο μηχανισμό του συστήματος, με στόχο την οικονομική τους άνοδο).\nΜεθοδευμένη απουσία οποιασδήποτε αναφοράς στα μεγάλα δημιουργήματα του ανθρωπίνου πνεύματος. Στα γράμματα τον πολιτισμό και τις τέχνες - των κλασσικών και σύγχρονων δημιουργών. Με παράλληλη περιθωριοποίηση κάθε προσπάθειας που αφορά στην ανάδειξη της πνευματικής κληρονομιάς χιλιετηρίδων ανθρώπινης δημιουργίας.\nΠαντελής έλλειψη παιδικών προγραμμάτων, με στόχο την στήριξη και καλλιέργεια της ψυχικής υγείας του παιδιού.\nΑντικατάσταση όλης της ζώνης των παιδικών προγραμμάτων με ένα απέραντο σκουπιδότοπο, τεράτων, διαφόρων τύπων παιδικών σούπερ- ηρώων που κατά κανόνα στο μπράτσο της στολής τους φέρουν την αστερόεσσα.\nΣτη μουσική τέλος που απευθύνεται κυρίως στους νέους, καλλιεργείται το μοντέλο του επαναλαμβανόμενου ηλεκτρονικού, παραληρηματικού ήχου ή ρεφρέν, που αναπαράγει το σχήμα ενός ιδιότυπου ομφαλοσκοπισμού, που ουσιαστικά είναι και ο στόχος για μια μεταλλαγμένη νέα κοινωνία του τύπου:«δούλευε, κατανάλωνε, σιώπα».\n3. Πολιτιστικός νεοαποικισμός κατά μερικούς αναλυτές ή πολιτιστικός ιμπεριαλισμός κατά άλλους. Η εξαγωγή δηλαδή του αποκαλούμενου «American way of life» - που στην ουσία είναι ένα καθαρά καταναλωτικό πρότυπο - και το πέρασμα του με κάθε μέσο στις εθνικές ανά τον κόσμο κοινωνίες. Η ιδιότυπη αυτή «εξαγωγή πολιτισμού» μεθοδεύεται με πολλούς τρόπους, πέρα από την τηλεοπτική, κινηματογραφική και μουσική βιομηχανία, ευκολοχώνευτων κατασκευασμάτων, του τύπου «όλα στο πόδι».\nΉδη πάντως, σαφές αποτέλεσμα αυτού του «πολιτιστικού νεοαποικισμού» είναι σε διεθνές πια επίπεδο, ο ενιαίος τρόπος ένδυσης ιδιαίτερα των νέων, η διαρκώς διευρυνόμενη λογική διαιτολογίου των πολυεθνικών εταιριών «fast food», η προώθηση μεταλλαγμένων προϊόντων στην διατροφή των λαών και τέλος, η διεθνοποιημένη «μόδα», της χρήσης των ναρκωτικών ουσιών.\n4. Δαιμονοποίηση όλων των «παρεκκλινόντων από την «κεντρική αλήθεια» του συστήματος. Κλασσικό παράδειγμα είναι ο μεθοδευμένος χαρακτηρισμός ως «αυτοκρατοριών του κακού» - που χρησιμοποιούνταν μέχρι το τέλος του ψυχρού πολέμου για την Σοβιετική Ένωση - άλλων πια αποδεκτών. Το αδυσώπητο σύστημα προπαγάνδας του αμερικάνικου administration, καθοδηγούμενο από τους managers των ειδικών συμβούλων «δημοσίων σχέσεων» - υποκαταστήματα κατά κανόνα των πολυεθνικών εταιριών - δαιμονοποιεί κατά σύστημα και με μέθοδο τους ορατούς και αόρατους εχθρούς των «δημοκρατιών της αγοράς».\n5. Πόλεμος δημοσίων σχέσεων κατά των χωρών που δεν συμφωνούν με το σύστημα, με πολυποίκιλους τρόπους. Όπως με τις «αθώες» τουριστικές οδηγίες του Στέητ Ντιπάρτμεντ , τις προκατασκευασμένες ειδήσεις, τον κατευθυνόμενο από την Wall Street χρηματιστηριακό τζόγο, τις στημένες ανταποκρίσεις των διεθνών ειδησεογραφικών πρακτορείων, κλπ «φρούτα της οικονομίας της αγοράς. Με όλα να συγκλίνουν στον φασιστοειδή εκβιασμό που απευθύνεται πια, προς κάθε κατεύθυνση: «Ή μαζί μας ή εχθροί μας». Ή ακόμη, «είμαστε όλοι Αμερικανοί».\nΥ.Γ. Βλέποντας τις στρατιές των ισχνών και πάμπτωχων Βορειοκορεατών να παρελαύνουν υπό το βλέμμα του "φωτισμένου τους ισόβιου ηγέτη", μια βαθύτατη θλίψη για το τι περιμένει και αυτόν τον Λαό, με κατατρέχει. Στη δε σκέψη μου, γυρνάνε - ως αποκούμπι και παρηγοριά - οι στίχοι του Ελύτη: "Και των αρχαίων Κυβερνητών τα έργα πληρώνοντας η Χτίσις, θα φρίξει. Ταραχή θα πέσει στον Άδη, και το σανίδωμα θα υποχωρήσει από την πίεση τη μεγάλη του ήλιου. Αλλά πριν, ιδού θα στενάξουν οι νέοι και το αίμα τους αναίτια θα γεράσει. Κουρεμένοι κατάδικοι θα χτυπήσουν την καραβάνα τους πάνω στα κάγκελα. Kαι θα αδειάσουν όλα τα εργοστάσια, και μετά πάλι με την επίταξη θα γεμίσουν, για να βγάλουνε όνειρα συντηρημένα σε κουτιά μυριάδες, και χιλιάδων λογιών εμφιαλωμένη φύση. Και θα 'ρθουνε χρόνια χλωμά και αδύναμα μέσα στη γάζα. Και θα 'χει καθένας τα λίγα γραμμάρια της ευτυχίας. Και θα 'ναι τα πράγματα μέσα του κιόλας ωραία ερείπια. Τότε, μην έχοντας άλλη εξορία, που να θρηνήσει ο Ποιητής, την υγεία της καταιγίδας από τ' ανοιχτά στήθη του αδειάζοντας, θα γυρίσει για να σταθεί στα ωραία μέσα ερείπια. Και τον πρώτο λόγο του ο στερνός των ανθρώπων θα πει, ν' αψηλώσουν τα χόρτα, η γυναίκα στο πλάι του σαν αχτίδα του ήλιου να βγει. Και πάλι θα λατρέψει τη γυναίκα και θα την πλαγιάσει πάνου στα χόρτα καθώς που ετάχθη. Και θα λάβουνε τα όνειρα εκδίκηση, και θα σπείρουνε γενεές στους αιώνες των αιώνων!"\nΑναρτήθηκε από Costas Tsiantis στις 8:12 μ.μ.\nBlogger 13 Νοεμβρίου 2017 - 4:56 π.μ.\nVistaVapors is the best electronic cigarettes supplier out there.\nΧ. Γιανναράς-Υπάρχει κρυμμένη ποιότητα\nΣταύρου Βιτάλη, Προέδρου του Πατριωτικού Μετώπου.\nΠατριωτικό Μέτωπο-Πυρηνικά και απειλές made in USA...\nΠΑΙΔΕΙΑ-Πρωτοβάθμια και Δευτεροβάθμια\nΣταύρου Βιτάλη- Τρομοκρατία made in USA: Εισβολή...


atsimeri - Michanikos.gr\natsimeri last won the day on October 15 2010\natsimeri had the most liked content!\natsimeri started following Μετατροπή από HATT σε ΕΓΣΑ 87, Αποτύπωση-Σχεδίαση βαθιάς γραμμής υδατορέματος (απόκλιση HATT - ΕΓΣΑ), Ρευματοδότηση οικοδομής and and 2 others November 2, 2019\natsimeri replied to cvlengnr's topic in HEPOS-Προβολικά Συστήματα\nΤι εννοείς βαθειά γραμμή ρεματος; Αν ξεκινήσουμε από αυτό θα λυθούν και οι υπόλοιπες απορίες σου\natsimeri replied to yian's topic in Εξοικονόμηση Κατ΄ Οίκον ΙΙ\nΣυνάδελφε ρωτάς αν θα επιστραφεί όλο το ποσό της απυ που θα κόψεις άνευ ΦΠΑ στον πελάτη; Η θα του επιστραφεί χωρίς ΦΠΑ; Δηλαδή ο πελάτης σου αυτό καίγεται να μάθει από όλο το πρόγραμμα; το 24% των 200 ευρώ; Εν κατακλείδι χρεώνεις όσο θέλεις και κόβεις ότι θέλεις. Το πρόγραμμα επιδοτεί ένα συγκεκριμένο ποσό μαζί με το ΦΠΑ. Αλλά μην τρελαίνεσαι για το αν θα εισπράξει το 24% ο πελάτης αν εσύ είσαι σε καθεστώς άνευ ΦΠΑ. Ας μην τρελαθούμε κιόλας Στάλθηκε από το Redmi Note 4 μου χρησιμοποιώντας Tapatalk\natsimeri replied to nick_61's topic in Εξοικονόμηση Κατ΄ Οίκον ΙΙ\nΚάνε ένα τσεκ με το Pgen. Δε θέλεις να είσαι παραπάνω και αυτό ισχύει και για την πραγματικότητα. Μετά τις παρεμβάσεις (ειδικά αν περιλαμβάνεται και μόνωση) ήδη το Pgen προ παρεμβάσεων είναι περισσότερο από όσο χρειάζεσαι για θέρμανση. Στάλθηκε από το Redmi Note 4 μου χρησιμοποιώντας Tapatalk\natsimeri replied to PERDA's topic in Εξοικονόμηση Κατ΄ Οίκον ΙΙ\nΤι λόγο επικαλέστηκες για ανάκληση και σου τον απέρριψαν; Στάλθηκε από το Redmi Note 4 μου χρησιμοποιώντας Tapatalk\nΔε χρειάζεται να διαφωνείτε. Υπάρχει σαφής απάντηση στις αναρτημένες ερωτοαπαντησεις του προγράμματος Η απάντηση είναι μαζί με τους προβολους. Στάλθηκε από το Redmi Note 4 μου χρησιμοποιώντας Tapatalk\natsimeri replied to kostasgr's topic in Ενεργειακά\nΗ αληθινή αχίλλειος πτέρνα της οικίας συνήθως είναι η μόνωση και όχι το σύστημα θέρμανσης αλλά αυτή είναι μεγάλη συζήτηση... Στάλθηκε από το Redmi Note 4 μου χρησιμοποιώντας Tapatalk\nΒλέποντας τα νούμερα απόδοσης της αντλίας σε θερμσκρασιες υπό του μηδενός, πολύ εύκολα θα πρότεινα σε ένα καλά μονωμένο σπίτι ενδοδαπεδια θέρμανση (45 βαθμούς Κελσίου) και λέβητα Στάλθηκε από το Redmi Note 4 μου χρησιμοποιώντας Tapatalk\nΔε νομίζω ότι χωράει άποψη. Ο συντελεστής cop για συγκεκριμένες θερμοκρασίες σε συνδυασμό με την τιμή του ρεύματος δίνουν μια πολύ καλή ιδέα για το τι συμβαίνει. Τώρα από απόψεις.... Θα ακούσεις πολλές Στάλθηκε από το Redmi Note 4 μου χρησιμοποιώντας Tapatalk\nNope (θεωρητικά ο οδηγός λέει ότι ακυρώνεται ανά πάσα στιγμή οπότε λογικά θα δοθεί η δυνατότητα κααααααποια στιγμή) Στάλθηκε από το Redmi Note 4 μου χρησιμοποιώντας Tapatalk\nΟ ένας νομίζει ο άλλος ρωτάει. Είδατε τι γράφει στο πεα; καταλάβετε τι σημαίνει σενάριο 1; Ειναι πολύ απλό Στάλθηκε από το Redmi Note 4 μου χρησιμοποιώντας Tapatalk\nΓια τους μερακλήδες... Στάλθηκε από το Redmi Note 4 μου χρησιμοποιώντας Tapatalk\nGlitch του συστήματος είναι. Η επιλογή για λήψη δανείου θα ανοίξει αρκετά αργότερα Στάλθηκε από το Redmi Note 4 μου χρησιμοποιώντας Tapatalk\nΤη γραφει στη 2η σελίδα του πεα. Εννοείται ότι έχεις βάλει σενάριο στο πεα Στάλθηκε από το Redmi Note 4 μου χρησιμοποιώντας Tapatalk\nΌχι βέβαια. Στάλθηκε από το Redmi Note 4 μου χρησιμοποιώντας Tapatalk\nΔεν ελέγχει τίποτα. Απλως κόλλησε και δεν ξέρω γιατί το περιμένετε Στάλθηκε από το Redmi Note 4 μου χρησιμοποιώντας Tapatalk


Ετοιμάσου να Φορέσεις Ξανά T-Shirts με Στάμπες! - Issue\nBlogΕτοιμάσου να Φορέσεις Ξανά T-Shirts με Στάμπες!\nΤα t-shirts με στάμπες πέρασαν μία περίοδο που ίσως θεωρούνταν πασέ ή τελοσπάντων όχι και τόσο cool.\nΑυτή την άνοιξη όμως έχουν επιστρέψει δυναμικά με high fashion brands να τα εντάσσουν ακόμη και στις couture συλλογές τους! Φυσικά, υπάρχουμε και εμείς που ποτέ δεν σταματήσαμε να τα φοράμε, ακόμη και όταν όλοι οι υπόλοιποι τα είχαν καταχωνιάσει στο βάθος της ντουλάπας τους.\nΓιατί μας αρέσουν τόσο πολύ τα t-shirts; Για τον απλό λόγο ότι είναι σούπερ επιλογή όταν θέλεις να κάνεις ένα outfit λίγο πιο fun και όχι τόσο σοβαρό. Επίσης, τα έξυπνα σλόγκαν τους εκφράζουν κάθε μας mood και μας φτιάχνουν τη μέρα! Είναι ο τέλειος τρόπος να πεις αυτό που σκέφτεσαι, χωρίς να μιλήσεις!\nΕκφράζουν την προσωπικότητά μας!\nΦόρεσέ τα με ψηλόμεσα τζινς, ζιπ κιλότς και φυσικά skater φούστες. Ενίσχυσε το κάθε look με λεπτομέρειες-κλειδί ανάλογα με το mood του t-shirt σου. Για παράδειγμα ένα δερμάτινο μπουφάν κάνει το look σου πιο rock, ενώ μία δαντελένια φούστα πιο ρομαντικό!\nΔες παρακάτω τις επιλογές μας και διάλεξε τα αγαπημένα σου t-shirts:


Τρελό στατιστικό Μήτρογλου, τρέλανε τους σκάουτερ! - BORO από την ΑΝΝΑ ΔΡΟΥΖΑ - boro.gr\nΑρχική / More / Αθλητικά / Τρελό στατιστικό Μήτρογλου, τρέλανε τους σκάουτερ!\nΤρελό στατιστικό Μήτρογλου, τρέλανε τους σκάουτερ!\nΠοιο είναι το απίστευτο σερί του Μήτρογλου, που έχει τρελάνει τους σκάουτερ και έχει ανεβάσει πολύ ψηλά το όνομά του στις λίστες των ευρωπαϊκών ομάδων; Ο σκύλος ξέρει!\nΟ "Μητρογκόλ" βρίσκεται σε δαιμόνια φόρμα και είναι λογικό με τις εμφανίσεις του να έχει τραβήξει πάνω του τα βλέμματα ευρωπαϊκών συλλόγων.\nΔεν είναι και λίγο, άλλωστε, από τις 17 του περασμένου Μαρτίου να "τρέχει" ένα σερί με 23 γκολ σε 20 ματς, σε όλες τις διοργανώσεις! Πάνω από 1 γκολ ανά παιχνίδι, δηλαδή. Μιλάμε για επίδοση που θα ζήλευε μέχρι και ο …Μέσι.\nΈχει σπάσει τα κοντέρ ο άσος του Ολυμπιακού και γι΄ αυτό από την ερυθρόλευκη διοίκηση θέλουν να τον "δέσουν" όσο καλύτερα μπορούν.\nΓιατί οι προτάσεις για την απόκτησή του, ειδικά αν συνεχίσει στον ίδιο ρυθμό, θα είναι πολλές…


Προγνωστικά Στοιχήματος | LaLiga: Δύο σημεία κι ένα ειδικό | Kingbet.net\nLaLiga: Δύο σημεία κι ένα ειδικό\nΠαίκτης σημαία της Βιγιαρεάλ ο Σάντι Καθόρλα, ετοιμάζεται για το τελευταίο ματς με την αγαπημένη του κίτρινη φανέλα...\n- Φινάλε με περιορισμένες εκκρεμότητες σήμερα στη LaLiga. Πολλές επιλογές για «δυνατό» στοίχημα δεν προκύπτουν στα προγνωστικά Ισπανίας, πάνω – κάτω ισχύει ό,τι λέγαμε την Πέμπτη στην προτελευταία αγωνιστική. Είναι από τις λίγες περιπτώσεις που το live betting αξίζει παραπάνω από το pregame. Ειδικά στα ματς όπου αλληλοσυνδέονται, όπως της Θέλτα και της Λεγκανές, για μια θέση στην Πριμέρα της επόμενης σεζόν.\n- Τα βαθμολογικά αδιάφορα παιχνίδια είναι λίγο… Λόττο στα μάτια μου. Θα βρουν όρεξη, δεν θα βρουν όρεξη, κανείς δεν μπορεί να είναι βέβαιος. Αυτό που σίγουρα ισχύει πλέον είναι ότι το οικονομικό κίνητρο είναι μεγάλο και πολλοί προπονητές το υπερτόνισαν στις χθεσινές συνεντεύξεις Τύπου. Ο Γκαριτάνο, τεχνικός της Αθλέτικ Μπιλμπάο, έκανε λόγο για 4 εκατομμύρια διαφορά που μπορεί να προκύψουν από το μάρκετ πουλ της λίγκας, ανάλογα με την τελική θέση της ομάδας του στη βαθμολογία.\n- Ενα «Χ» για στοίχημα, που υπό προϋποθέσεις μπορεί να αποδειχτεί βολικό είναι στο «Μετροπολιτάνο», Ατλέτικο – Σοσιεδάδ. Οι μεν τερματίζουν κατά 90% στην τρίτη θέση (εκτός κι αν η Σεβίλλη νικήσει με 5+ γκολ διαφορά τη Βαλένθια) για λόγους γοήτρου και όχι μόνο, οι δε εξασφαλίζουν θέση στην πρώτη επτάδα. Λέω «υπό προϋποθέσεις», γιατί η Σοσιεδάδ ιδανικά θα ήθελε διπλό, ώστε να μπει απευθείας στους ομίλους του Γιουρόπα Λιγκ και όχι να πάει σε προκριματικά. Αλλά δεν φτάνει μόνο το «θέλω», πρέπει να συμβαδίζει και με το «μπορώ». Νομίζω ότι το «Χ» στη Μαδρίτη είναι το μαξ που μπορεί να ζητήσει.\n- Χωρίς ελπίδες για Ευρώπη, αλλά με κίνητρο να τερματίσει στην πρώτη δεκάδα (πάλι κάμποσα οικονομικά οφέλη) είναι η Οσασούνα, μία από τις πιο φορμαρισμένες ομάδες στην Ισπανία μετά την καραντίνα. Με 5 νίκες στις 7 τελευταίες αγωνιστικές! Άσος του 1.86 στο στοίχημα απέναντι στην απογοητευμένη Μαγιόρκα, που από την Πέμπτη είναι υποβιβασμένη και πάει στην Παμπλόνα (φαντάζομαι) απλά για να βγάλει την αγγαρεία.\n- Τέλος, καθαρά… ρεπορταζιακό ποντάρισμα το anytime σκόρερ του Σάντι Καθόρλα. Παίκτης σημαία της Βιγιαρεάλ, τη βοήθησε τα μέγιστα φέτος και ετοιμάζεται για το τελευταίο ματς με την αγαπημένη του κίτρινη φανέλα, όπως επισημοποιήθηκε χθες το μεσημέρι από το κλαμπ. Οι μπουκ προσαρμόστηκαν άμεσα, πλέον το να βρει ένα γκολ (εκτελεί και τα πέναλτι) έπεσε στο 2.50 στα προγνωστικά Ισπανίας.\nΥΓ. Πιθανά over το Αλαβές – Μπαρτσελόνα, το Βαγιαδολίδ – Μπέτις και το Γρανάδα – Αθλέτικ Μπιλμπάο. Για ειδικά παικτών, ο Μέσι κι ο Μπενζεμά, που διεκδικούν την πρώτη θέση στον πίνακα των σκόρερ. Ο Αργεντινός έχει 23, ο Γάλλος 21. Αν ο πρώτος δεν σκοράρει το απόγευμα απέναντι στην Αλαβές, σίγουρα αξίζει να ρίξετε μια ματιά στο +2 του Μπενζεμά.\n19/7/20 19:30 ΒΙΓΙΑΡΕΑΛ - ΕΪΜΠΑΡ Anytime σκόρερ Καθόρλα 2.50\n19/7/20 22:00 ΟΣΑΣΟΥΝΑ - ΜΑΓΙΟΡΚΑ (Τελικό Αποτέλεσμα) 1 1.86\n19/7/20 22:00 ΑΤΛΕΤΙΚΟ Μ. - ΣΟΣΙΕΔΑΔ (Τελικό Αποτέλεσμα) Χ 3.05


Προετοιμασία εξετάσεων Βερολίνο Mitte: TestDaf, Telc, πιστοποιητικά, DSH\nΠροετοιμασία για εξετάσεις Γερμανικών στο Berlin Mitte ή online\nΏρες μαθημάτων: 08:30am - 11:30am (CEST) ή 11:45am - 2:45pm (CEST) (βάσει διαθεσιμότητας)\nΤιμή: € 85 (όχι τέλος εγγραφής)\nΤα μαθήματα γερμανικών στην DeutschAkademie, Deutsch-Sprachschule Berlin Mitte Alexanderplatz, σας προετοιμάζουν ιδανικά για την απόκτηση διεθνώς αναγνωρισμένων πιστοποιητικών γλωσσομάθειας. Εκτός από τα εντατικά μαθήματα γερμανικών, προσφέρουμε ειδικά μαθήματα προετοιμασίας για τις εξετάσεις.\nΜε τη βοήθεια πρόσθετων ασκήσεων, αποδεδειγμένου μαθησιακού υλικού, προσομοιώσεων εξετάσεων και δοκιμών μοντέλου, όλοι οι σχετικοί με τις εξετάσεις τομείς (ανάγνωση, γραφή, ομιλία, ακρόαση) εκπαιδεύονται σε αυτά τα μαθήματα. Με αυτόν τον τρόπο, είστε καλά προετοιμασμένοι για μία από τις ακόλουθες εξετάσεις γλώσσας:\nTestDaF στο Βερολίνο Mitte (B2 & C1)\nΤο TestDaF (Test Deutsch als Fremdsprache) είναι ένα πανεθνικό τυποποιημένο τεστ γλώσσας που αναγνωρίζεται επίσημα στην εξέταση εισόδου γλώσσας για τα γερμανικά πανεπιστήμια. Η επιτυχία σε αυτήν την εξέταση σας δίνει το δικαίωμα να σπουδάσετε σε γερμανικό πανεπιστήμιο.\nΗ εξέταση είναι τυποποιημένη και αξιολογείται κεντρικά από το TestDaF Institute. Στη συνέχεια, τα τέσσερα μέρη της εξέτασης αντιστοιχίζονται σε επίπεδο TestDaF:\nΕάν χρειάζεστε τις εξετάσεις TestDaF για να σπουδάσετε στη Γερμανία, σας συνιστούμε να ενημερώσετε τον εαυτό σας εκ των προτέρων σχετικά με το επίπεδο που χρειάζεστε. Τα περισσότερα πανεπιστήμια απαιτούν TDN 4.\nΜπορείτε να λάβετε μέρος στις εξετάσεις σε επιλεγμένα εξεταστικά κέντρα.\nΠιστοποιητικό telc του Βερολίνου Mitte (A1, A2, B1, B2, C1 & C2)\nΣτη Γερμανία, το τεστ γλώσσας telc είναι η ολοκλήρωση των μαθημάτων ενσωμάτωση. Όποιος επιθυμεί να υποβάλει αίτηση για γερμανική ιθαγένεια μπορεί να αποδείξει τις απαιτούμενες γλωσσικές δεξιότητες με πιστοποιητικό telc. Σε όλες τις γερμανόφωνες χώρες, τα γερμανικά πιστοποιητικά telc αναγνωρίζονται όταν πρόκειται για άδειες διαμονής.\nΣε διεθνές επίπεδο, τα πιστοποιητικά telc αναγνωρίζονται ευρέως από εταιρείες, κυβερνητικούς φορείς, σχολεία και πανεπιστήμια.\nΟι εξετάσεις telc βασίζονται στο κοινό ευρωπαϊκό πλαίσιο αναφοράς για τις γλώσσες:\nA1 και A2: Στοιχειώδης χρήση της γλώσσας\nB1 και B2: Ανεξάρτητη χρήση της γλώσσας\nC1 και C2: Επαγγελματική χρήση της γλώσσας\nZertifikat Deutsch στο Βερολίνο Mitte (B1 & B2)\nΘα χαρούμε να σας υποστηρίξουμε αν θέλετε να αποδείξετε επίσημα τις γερμανικές σας δεξιότητες για εργασία ή σπουδές.\nΤο Zertifikat Deutsch (ZD) είναι ένα διεθνώς αναγνωρισμένο γλωσσικό τεστ από το Goethe Institute και προσφέρεται σε διάφορα επίπεδα.\nΤο Zertifikat Deutsch B1 επιβεβαιώνει ότι μπορείτε να χρησιμοποιήσετε τη γερμανική γλώσσα ανεξάρτητα και δείχνει ότι μπορείτε να χειριστείτε τις περισσότερες καθημερινές καταστάσεις καλά στα γερμανικά. Το πιστοποιητικό Β1 είναι επίσης η προϋπόθεση για την απόκτηση γερμανικής ιθαγένειας.\nΤο Zertifikat Deutsch B2 επιβεβαιώνει την προηγμένη γνώση των γερμανικών και είναι επίσης δημοφιλές στους εργοδότες. Αν θέλετε να σπουδάσετε γερμανική γλώσσα και λογοτεχνία στο εξωτερικό, οι εξετάσεις B2 είναι επίσης απαραίτητη προϋπόθεση για πολλές χώρες για εισαγωγή στο μάθημα.\nΕξετάσεις DSH στο Βερολίνο Mitte (B2, C1 & C2)\nΟι εξετάσεις DSH είναι συνήθως απαραίτητη προϋπόθεση για σπουδές σε γερμανικό πανεπιστήμιο. Η συντομογραφία “DSH” σημαίνει “Deutsche Sprachprüfung für den Hochschulzugang”.\nΟι ξένοι υποψήφιοι που δεν έκαναν το Abitur σε γερμανικό σχολείο μπορούν να το χρησιμοποιήσουν για να αποδείξουν ότι μπορούν να παρακολουθήσουν διαλέξεις και σεμινάρια και να διαβάσουν επιστημονικά κείμενα χωρίς προβλήματα.\nΜπορείτε να λάβετε μέρος στις εξετάσεις απευθείας στο πανεπιστήμιο που θέλετε να σπουδάσετε ή σε άλλα εξεταστικά κέντρα σε όλη τη Γερμανία.\nΗ αξιολόγηση των εξετάσεων πραγματοποιείται κεντρικά. Ανάλογα με το ποσοστό που επιτεύχθηκε, θα λάβετε ένα επίπεδο DSH:\nDSH-3 (C2): από 82%\nΓια τα περισσότερα μαθήματα, απαιτείται το επίπεδο DSH-2.


Το “Rio Grande”, ένα από τα μεγαλύτερα πλοία της εποχής, ταξιδεύει από τον Πειραιά έως τη Νάπολη της Ιταλίας. Κατά τη διάρκεια του ταξιδιού ο Ποιητής και αφηγητής της ιστορίας, συναντά μια παιδική του φίλη και τον βαθύπλουτο πατέρα της. Οι νέοι ερωτεύονται αλλά ο πατέρας έχει άλλα σχέδια για την κόρη του. Οι δύο ερωτευμένοι καταφέρνουν να ξεπεράσουν όλες τις αποστάσεις που τους χωρίζουν, την ηλικιακή, τη γεωγραφική, αλλά όχι την κοινωνική, όπως την ορίζει το χρήμα.\nΗ ιστορία εκτυλίσσεται σαν αεράκι πάνω στο κατάστρωμα του πλοίου. Ο συνθέτης του έργου Νίκος Κολλάρος ο οποίος και παίζει πιάνο επί σκηνής, σημειώνει στο MusicPaper για το έργο:\n«Είναι κείμενα που πέφτουν στα χέρια σου, είναι όμως και άλλα που πέφτεις εσύ στα δικά τους. Τον Αύγουστο του 1883 δημοσιεύεται στην Εστία το «Μεταξύ Πειραιώς και Νεαπόλεως», το πιο ανάλαφρο διήγημα του Γ. Βιζυηνού, το οποίο ερωτεύτηκα με τη σειρά μου την Άνοιξη του 2018. Η ιστορία ξεκινά και τελειώνει στο κατάστρωμα του RioGrande, όσο διαρκεί το ταξίδι με ατμόπλοιο από τον Πειραιά ως τη Νάπολη της Ιταλίας. Είναι μια ερωτική ιστορία ή μάλλον μια πολιτική ιστορία ή μάλλον όπως κάθε ερωτική ιστορία, είναι πολιτική. Οι δύο πρωταγωνιστές, ο Ποιητής και η Μάσιγγα, πάνω στο πλεούμενο της Ποίησης, ονειρεύονται την ουτοπική Καλκούτα. Και αντιμάχονται τη δύναμη του Πλούτου. Είχα εντυπωσιαστεί από τις παραστάσεις του Κώστα Παπακωνσταντίνου και τον τρόπο που αναδεικνύει λογοτεχνικά κείμενα, κόντρα στη φύση τους,στο θέατρο. Οι ιστορίες του Παπαδιαμάντη, του Εφταλιώτη, του Μητσάκηγίνονταν μια διήγηση παραμυθιού, μια κοινή ανάγνωση. Όταν μιλήσαμε για το διήγημα του Βιζυηνού, ξεκίνησα με παιδική χαρά να ψάχνω το ρόλο της μουσικής στο έργο. Και βρήκα την ίδια τη μουσική μέσα στη γλώσσα του συγγραφέα, στην καθαρή του καθαρεύουσα. Η γλώσσα αυτήνιώθεις ότι είναι η μόνη κατάλληλη για να αποτυπώσει τις πτυχές, το λεπτό ανάγλυφο του συναισθήματος. Η μουσική του έργου γράφτηκε σα να βρέθηκε σε εκείνα τα τελικά σύμφωνα που παραμελήθηκαν, σε εκείνα τα φωνήεντα που ξεχάστηκαν να αρθρώνονται. Η μουσική δεν παίζεται στις σιωπές του έργου∙ στην αρχή, στο τέλος, στις αλλαγές των σκηνών. Αλλά κάτω από τα λόγια του έργου για να φορτίσει το τραγούδισμα που κουβαλάνε οι λέξεις, οι φράσεις, τα νοήματα. Οαφηγητής-Ποιητής απαγγέλει το κείμενο του Βιζυηνού και ακούει το γέλιο του κοριτσιούαπό το κατάστρωμα, το αργυρόηχο γέλιο του, να διαπερνά τους υδάτινους όγκους των κυμάτων. Ποια μουσική να τρέχει άραγε στο μυαλό του; «Και ο γέλως, ο αργυρόηχος αυτής γέλως, εν τω µέσω του θορύβου των κυµάτων…».


Virus X 2010 tainies online Τρόμου\nΑρχική » Τρόμου » Virus X 2010\nΣε περίπτωση που δεν παίζει η ταινία Virus X 2010\nΕίδος ταινίας: Virus X 2010 Τρόμου, Φαντασίας, Θρίλερ\nΠροστέθηκε: 29.09.2016 11:58\nDE MOU ARESE KATHOLOU\nΑπαίσια σκηνοθετικά.Οι κάμερες κουνούνται συνέχεια και δεν καταλαβαίνω τι προσπαθεί να πετύχει ο σκηνοθέτης με αυτό το ζουμ που κάνει συνέχεια σε σημείο να μην βλέπεις τις περισσότερες φορές τα κεφάλια των ηθοποιών ολόκληρα, άσε που σε ζαλίζει κιόλας. Ίσως λόγω χαμηλού budget να προσπαθεί να κρύψει το background. Η μουσική χάλια, φωτογραφία πολύ άχρωμη, υποκριτική αρκετά κακή από τους περισσότερους και το σενάριο φτωχό και δεν έχει τίποτα που δεν έχουμε ξαναδεί. Κρίμα....Και νιώθω άσχημα που δεν μου άρεσε γιατί ο admin ανταποκρίθηκε αμέσως στους υπότιτλους όπως πάντα :)\nΕυχαριστούμε πολύ admin. Και την έβλεπα ήδη. Θα την συνεχίσω με τους υπότιτλους (αν και μέχρι το σημείο που είδα μου φαίνεται λίγο χάλια η ταινία )\nΌλο πέφτεις σε ταινίες χωρίς υπότιτλους οι οποίες είναι χάλια\nΤι να κάνω βρε kezia αφού είναι (κατά την άποψή μου).\nΔες την και εσύ να μου πεις αν σου άρεσε. Τουλάχιστον μέχρι το μισάωρο που έχω δει (την βλέπω τώρα που σου γράφω) με έχει ζαλίσει αυτή η λήψη που έχει. :shok:\nΑ δε νομίζω - μπορεί να μη συμφωνώ με όλα τα σχόλιά σου , αλλά αν πεις είναι χαλια κάποια τότε είναι - θα το αφήσω καλύτερα, έχει τόνους ταινίες εδώ μέσα!!\nΘα έχει μεγάλη πλάκα η επόμενη ταινία στη λίστα να μην έχει πάλι υπότιτλους χαχα.(δεν ξέρω αν το έχεις καταλάβει αλλά έχω πάρει τη λίστα με τις τρόμου και τις βλέπω μια προς μια όλες όμως) χαχαχα\nΗ ταινία δεν έχει υπότιτλους :(


Πολύχρονος Ντίμα! - Redaroume.gr\nΟ αρχηγός της ομάδας βόλεϊ του Ολυμπιακού γίνεται σήμερα 26 ετών και θέλει όσο τίποτε άλλο να γιορτάσει τα γενέθλιά του με νίκη επί του Παναθηναϊκού.\nΙδιαίτερη και ξεχωριστή είναι η σημερινή ημέρα γι Τοτον Ντίμα Φιλίπ[οφ.\nΟ αρχηγός της ομάδας βόλεϊ του Ολυμπιακού γιορτάζει τα γενέθλιά του και όπως είναι φυσικό, από το πρωί της Κυριακής κατακλύστηκε ο προσωπικός του λογαριασμός στα social media από ευχές από φίλους κι ένθερμους υποστηρικτές της ομάδας.\nΟ διεθνής πασαδόρος, ο οποίος συμπληρώνει 26 χρόνια ζωής, έχει δεθεί συναισθηματικά με τον Θρύλο στο πέρασμα των τεσσερισήμιση ετών, όπου φοράει την φανέλα του Θρύλου σε αυτή την «σπαστή» του θητεία και έχει κερδίσει την αγάπη των οπαδών των Κυπελλούχων Ελλάδας.\nΟ Ντίμα Φιλίποφ από την πλευρά του θέλει σαν …τρελός να γιορτάσει τα γενέθλιά του με θρίαμβο αύριο το βράδυ επί του Παναθηναϊκού στο «Μελίνα Μερκούρη» και περιμένει τον κόσμο της ομάδας να γεμίσει κάθε γωνιά του κλειστού του Ρέντη και να αποτελέσει το έξτρα παίκτη της.\nA1 OLYMPIAKOS SOCIAL MEDIA Βόλει ΓΕΝΘΕΛΙΑ ΠΑΝΑΘΗΝΑΪΚΟΣ ΦΙΛΙΠΟΦ\n"Μπορούσαμε καλύτερα στο δεύτερο ημίχρονο"\nΤην Πέμπτη η απονομή τίτλου\nΑπό αύριο ξεκινά η προετοιμασία για τον αγώνα με τον Μίλωνα


To OTENET Portal πατάει γκάζι!\nΗ ΟΤΕΝΕΤ ανακοινώνει ότι η ενότητα Auto/Moto, στο OTENET Portal ( http://www.otenet.gr ) εμπλουτίζεται, με νέες υποενότητες ειδικού ενδιαφέροντος. Οι επισκέπτες έχουν τώρα τη δυνατότητα να διαβάσουν άρθρα για ότι έχει να κάνει με το αυτοκίνητο και τη μοτοσικλέτα.\nTo περιεχόμενο των νέων υποενοτήτων προέρχεται από τη συνεργασία με τον εκδοτικό οίκο της Mototech και πιο συγκεκριμένα από τα περιοδικά Drive, Autocar, Burn Out και Moto. Τα βασικότερα θέματα που θα παρουσιάζονται είναι:\n«Ειδήσεις Αυτοκινήτου»: Όλα τα νέα από τον ελληνικό και διεθνή χώρο του αυτοκινήτου.\n«Ρεπορτάζ Αγοράς»: Θεματολογία για τη διαδικασία αγοράς αυτοκινήτου, νέες τιμές, προσφορές, δανειοδότηση, κτλ.\n«Δοκιμές Αυτοκινήτων»: Λεπτομερείς αναφορές από τη δοκιμή νέων μοντέλων .\n«Αγώνες Αυτοκινήτου»: Ενημέρωση για τις εξελίξεις στους αγώνες αυτοκινήτου στην Ελλάδα και το εξωτερικό, όπως Formula 1 και WRC, καθώς και τους πίνακες κατάταξης και τα αποτελέσματα των τελευταίων αγώνων.\n«Βελτιώσεις»: Πληροφορίες για τη βελτίωση αυτοκινήτου, προϊόντα, υπηρεσίες, tips & tricks.\n«Μοτοσικλέτα»: Ειδήσεις, ρεπορτάζ αγοράς, δοκιμές και αγώνες από τον κόσμο της μοτοσικλέτας.\nΕπίσης, στην ίδια ενότητα υπάρχουν σύνδεσμοι του site «Οδηγός & Οδήγηση» ( http://www.2x4.gr ) όπου οι χρήστες μπορούν να ενημερωθούν για τον Κ.Ο.Κ, τα KTEO και τη σχετική νομοθεσία, και παράλληλα να ελέγξουν τις γνώσεις τους στην οδήγηση και την οδική ασφάλεια μέσα από μερικά σύντομα online tests!


Το όνειρο έσβησε στο Ρέθυμνο | Η ΡΟΔΙΑΚΗ\nΤο όνειρο έσβησε στο Ρέθυμνο\nΗμερομηνία 28/12/06 00:00\nΟ Κολοσσός δεν θα είναι παρών στον τελικό του Κυπέλλου Ελλάδας στις 25 Μαρτίου. Φιναλίστ μαζί με τον Παναθηναϊκό ο ΑΓΟΡ ο οποίος «σκόρπισε» την ομάδα της Ρόδου στον επαναληπτικό με 8560. «ΜΕΛΙΝΑ ΜΕΡΚΟΥΡΗ» Η τρελή πορεία στο Κύπελλο Ελλάδας για τον Κολοσσό σταμάτησε στο κατάμεστο κλειστό γυμναστήριο του Ρεθύμνου. Χθες το απόγευμα στο «Μελίνα Μερκούρη» η ομάδα της Ρόδου γνώρισε βαριά ήττα με 8560 από τον εκστασιασμένο ΑΓΟΡ και έχασε την ευκαιρία να προκριθεί για πρώτη φορά στην ιστορία της στον τελικό του θεσμού. Οι «θαλασσί» σε κανένα σημείο του επαναληπτικού αγώνα της ημιτελικής φάσης δεν βρήκαν ρυθμό, δεν μπόρεσαν να περιορίσουν την τεράστια επιθυμία του αντιπάλου να πάρει τη νίκη και «κόλλησαν» στην περιφερειακή άμυνα δεχόμενοι 16 τρίποντα σε σύνολο 28 προσπαθειών! Οι Ρεθυμνιώτες στηρίχθηκαν στα σουτ από τα 6.25 μιας και βρέθηκαν σε εξαιρετική μέρα και δεν επηρεάστηκαν ούτε από τα φάουλ των ψηλών και κυρίως του Βαρδαβά, ούτε από τις διπλάσιες βολές που εκτέλεσαν οι φιλοξενούμενοι, ούτε από τις δύο Τεχνικές Ποινές που δέχθηκαν στο 1ο και 3ο δεκάλεπτο. Είχαν τον έλεγχο από την αρχή ως το τέλος, ελάχιστα ένιωσαν απειλή και πανηγύρισαν δίκαια (και έξαλλα!) την ιστορική τους πρόκριση στον τελικό του Κυπέλλου. Ο Κολοσσός, μετά από δύο νίκες στην παράταση επί του ΑΓΟΡ, γνώρισε την πρώτη ήττα από τους Κρητικούς φέτος στο πιο καθοριστικό όμως παιχνίδι της χρονιάς και με διαφορά που αγγίζει τα όρια της συντριβής. Έτσι το όνειρο της πρόκρισης έσβησε στο Ρέθυμνο ωστόσο η πορεία μέχρι τα ημιτελικά γράφτηκε με χρυσά γράμματα στη Βίβλο του συλλόγου. Ένα βήμα παραπέρα κάθε φορά… Κυρίαρχος από το 1ο δευτερόλεπτο Κυριακόπουλος, Κούμουλος, Σπανός, Τσιριγωτάκης και Βαρδαβάς η πεντάδα του Ρεθύμνου ενώ από τον Κολοσσό ξεκίνησαν οι Μοσχοβίτης, Παναγιωταράκος, Μητρόπουλος, Τσαμάτος και Τσότσος. Ο Πετροδημόπουλος αντιμετώπιζε ένα μικρό πρόβλημα τραυματισμού και μπήκε στο παρκέ στο 3ο δεκάλεπτο. Οι διαθέσεις των γηπεδούχων φάνηκαν από το πρώτο δευτερόλεπτο. Με δύο τρίποντα του Σπανού προηγήθηκαν με 60 πριν συμπληρωθούν 60’’ και με συνολικά 4/5 τρίποντα ξέφυγαν 125 στο 3’! Με 3/3 σουτ 3π. από τον Σπανό ο ΑΓΟΡ ανέβασε τη διαφορά στους δέκα (177) ενώ ο ίδιος παίκτης χρεώθηκε με τρία φάουλ, γεγονός που προκάλεσε θύελλα διαμαρτυριών από τον πάγκο των Κρητικών. Μέχρι το 5’ (198), ο ΑΓΟΡ είχε συμπληρώσει τα πέντε ομαδικά φάουλ αλλά ο Κολοσσός ήταν άστοχος και από τις βολές. Μόνο ο Μοσχοβίτης στην ΤΠ που δέχθηκε ο πάγκος είχε 3/4 βολές (2215) ενώ ο Λάτοβιτς μείωσε ακόμα περισσότερο (2219) στο 9’. Ο ΑΓΟΡ απάντησε πάλι με τρίποντο (από τον Κυριακόπουλο) και ο Κούμουλος με όμορφη προσπάθεια έγραψε το 2820 της α’ περιόδου. Εξίσου δυνατά μπήκαν οι γηπεδούχοι και στο δεύτερο δεκάλεπτο. 3222 με Κυριακόπουλο, με τον Σπανό στον πάγκο λόγω φάουλ και τον Βαρδαβά να χρεώνεται γρήγορα με το 3ο προσωπικό. Ήταν ιδανική ευκαιρία για τους «θαλασσί» να αλλάξουν τη ροή του αγώνα. Πρώτα ο Κουπίδης και μετά ο Σκορδάλης (γκολ – φάουλ στον πρώτο πετυχημένο αιφνιδιασμό του Κολοσσού) ψαλίδισαν τη διαφορά (3228) ενώ το 81 σερί ολοκλήρωσε ο Τσαμάτος στο 14’ (3330). Παρά τις προσπάθειες του Μλαντένοβιτς που έδωσε ανάσες στο Ρέθυμνο (3832) ο Κολοσσός είχε μοναδικές ευκαιρίες όχι μόνο να καλύψει τη διαφορά (3834) αλλά να περάσει και μπροστά στο σκορ πιέζοντας σκληρά στην άμυνα. Οι επιλογές όμως στην επίθεση ήταν βεβιασμένες ενώ έγιναν και πολλά λάθη (συνεχόμενα) με αποτέλεσμα ο Πανάρας με τον κλασσικό πια τρόπο να γράψει το 4334 του ημιχρόνου. Στην επανάληψη, Τσαμάτος και Πετροδημόπουλος κράτησαν για τελευταία φορά τους «θαλασσί» σε κοντινή απόσταση στο σκορ (4638). Ο Μοσχοβίτης στην ΤΠ του Κουφού έχασε και τις δύο βολές και την έξτρα επίθεση επιτρέποντας στον ΑΓΟΡ να κάνει σερί 100 και να ξεφύγει με 5638 στο 28’, με τον Κολοσσό να μετράει μόλις 4π. σε οχτώ λεπτά! Η τέταρτη περίοδος εξελίχθηκε σε παράσταση για ένα ρόλο. Ο εκπληκτικός Σπανός ανέβασε τη διαφορά πάνω από τους 20π. στο 32’ (6645) και η ψαλίδα άνοιγε συνεχώς με «βομβαρδισμό» από την περιφέρεια. Στο τελευταίο πεντάλεπτο δε, έπεσε λευκή πετσέτα στο παρκέ από πλευράς φιλοξενούμενων και το θριαμβευτικό 8560 διαμόρφωσε στην εκπνοή με 3π. ο αρχηγός του ΑΓΟΡ, Γιώργος Κούμουλος. Δεκάλεπτα: 2820, 4334(ημιχρ.), 6145, 8560 Διαιτητές: Καρούσης, Αφεντουλίδης, Καλδίρης ΑΓΟ Ρεθύμνου (Κουφός): Κυριακόπουλος 13(2), Κούμουλος 17(2), Σπανός 21(5), Σκαμνάκης, Χουλιάρας, Τσιριγωτάκης 9(3), Πανάρας 10(3), Κωστής 2, Βαρδαβάς 2, Σολωμονίδης 1, Κορωνίδης, Μλαντένοβιτς 10(1).Κολοσσός (Ζευγώλης): Σκορδάλης 8, Μοσχοβίτης 8, Κεφαλάς 4, Μητρόπουλος 3(1), Παναγιωταράκος 6, Κουπίδης 11(3), Τσότσος 2, Λάτοβιτς 7(1), Τσαμάτος 9, Πετροδημόπουλος 2, Μαχαίρας.\n21/05 - 11:14:56-18977\n21/05 - 11:40:01-7686\n19/05 - 12:15:01-7579\n18/05 - 12:39:36-6607


Ας έρθουμε στη θέση του Αλέξη Τσίπρα. Είναι φανερό ότι στις αυτοδιοικητικές και τις ευρωεκλογές θα υποστεί μεγάλη ήττα. Θα ήταν αυτοκτονία, λοιπόν, να πάει στις βουλευτικές τον Οκτώβριο, φορτωμένος την ήττα αυτή. Θα του το χρεώσουν προσωπικά.\nΣτις αυτοδιοικητικές ειδικά, ο ΣΥΡΙΖΑ θα υποστεί πραγματική συντριβή, αφού δεν διαθέτει πρόσωπα προβεβλημένα για υποψηφίους. Τα γνωστά στελέχη του αποφεύγουν να εκτεθούν σ’ αυτές, αφού θα χάσουν μετά βεβαιότητας, και προτιμούν την υποψηφιότητα του βουλευτή σαν πιο σίγουρη.\nΚατά συνέπεια, αν οι αυτοδιοικητικές εκλογές προηγηθούν, ο Αλέξης Τσίπρας δεν θα πέσει στη φωτιά του Μαΐου, γιατί θα πληγεί ανεπανόρθωτα και θα το πληρώσει αργότερα στις βουλευτικές.\nΣυμπέρασμα: όχι μόνο ο Οκτώβριος είναι ακατάλληλος για βουλευτικές εκλογές, αλλά και η 2α Ιουνίου μαζί με τον Β’ γύρο των αυτοδιοικητικών. Ο καταποντισμός των Συριζαίων υποψηφίων στον πρώτο γύρο στις 26 Μαΐου θα ήταν ό,τι χειρότερο πρόκριμα για βουλευτικές, μετά από μία εβδομάδα.\nΑλλά και την πρώτη Κυριακή (26/5) δεν χωράνε ευρωεκλογές, Περιφερειακές, δημοτικές και βουλευτικές εκλογές, για τεχνικούς λόγους. Ο ψηφοφόρος θα πρέπει να διαχειριστεί πολλές δεκάδες διαφορετικά ψηφοδέλτια (λόγω απλής αναλογικής θα είναι πάμπολλα) και να επιλέξει για να βάλει σταυρό, ανάμεσα σε χιλιάδες υποψηφίους.\nΑπό την άλλη, δεν θέλω να πιστέψω ότι θα πάει σε τετραπλές εκλογές στις 26 Μαίου, με σκοπό να προκαλέσει κομφούζιο. Να δώσει εντολή να μη βγουν αποτελέσματα μέχρι τη δεύτερη Κυριακή και να πάμε στο δεύτερο γύρο με θολό τοπίο, όπου ο ΣΥΡΙΖΑ θα διαφημίζει ότι πάνε για νίκη σε όλα. Τέτοια πολιτική διαστροφή δεν την περιμένω, ούτε από τον Τσίπρα.\nΤι μένει λοιπόν; Νομίζω ότι είναι μονόδρομος οι βουλευτικές εκλογές να γίνουν, ξεχωριστά στις 21 Απριλίου ή 12 Μαΐου.\nΟ Αλέξης Τσίπρας εξακολουθεί να έχει κύρος στους ψηφοφόρους ΣΥΡΙΖΑ και μεγαλύτερη απήχηση απ΄ ότι το κόμμα του. Στις βουλευτικές, λοιπόν, θα δώσει προσωπικά τον υπέρ πάντων αγώνα, για να αποφύγει τη συντριβή και να συγκρατήσει ότι μπορεί περισσότερο από τις δυνάμεις του. Μετά θα προσπαθήσουν για το καλύτερο στις δημοτικές, περιφερειακές και ευρωεκλογές.\nΕιδικά στη βόρεια Ελλάδα, κομματικός μηχανισμός δεν υπάρχει για να παλέψει, αλλά κι οι ίδιοι οι υποψήφιοι είναι ζήτημα αν θα μπορούν να κινηθούν λόγω του «Σκοπιανού» ζητήματος.\nΟ πρωθυπουργός δεν έχει περιθώρια για λάθος χειρισμούς. Πρέπει να αποδείξει τόσο εντός των τειχών του ΣΥΡΙΖΑ, όσο και στην εξωκοινοβουλευτική αριστερά ότι, παρά τις ήττες, παραμένει ο πιο ισχυρός. Λαφαζάνης, Κωνσταντοπούλου, ΑΝΤΑΡΣΥΑ, Ρουβίκωνας, τον βλέπουν σαν ξερολούκουμο. Όταν χάσει την πρωθυπουργία θα πέσουν απάνω του να τον κατασπαράξουν. Κι’ αυτός πρέπει να περισώσει ό,τι μπορεί. Συμφέρον του είναι οι βουλευτικές να προηγηθούν. Να γίνουν 21 Απριλίου ή 12 Μαΐου.\nΚαμιά επιλογή δεν θα μπορεί να αποτελεί αιφνιδιασμό πλέον! Τον περιμένουμε στη γωνία για να του δείξουμε την πόρτα της εξόδου από την εξουσία το συντομότερο δυνατό. Η διακυβέρνησή του αποδείχθηκε τόσο καταστροφική για την Ελλάδα.


Προσκυνητής: Οι Άγιοι βγήκαν στο μεϊντάνι...\n" Άμα γράψεις κάτι για το θέμα", μου είπε ο φίλος μου ο ιερέας που μου διηγείτο τα θαυμάσια, δώσε τίτλο "οι Άγιοι βγήκαν στο μεϊντάνι".\n"Κρατείται" σκέφτηκα και βγήκα από το ναό, κρυφοκοιτάζοντας ολόγυρα για αγίους....Σίγουρα υπήρχαν αλλά ο φθινοπωρινός ήλιος χτυπούσε κατ'ευθείαν στα μάτια μου και δίχως γυαλιά δεν έβλεπα καλά.\nΌταν ανέβηκα στο γραφείο, έψαξα να βρω τι ακριβώς σημαίνει "μεϊντάνι". Στο περίπου ξέρω αλλά με τους αγίους δεν είμαστε στο περίπου. Εδώ υπάρχει ακρίβεια και απολυτότητα.\nΟ άνδρας είναι αυτό που δίχως περιστροφές θα ονόμαζε κάποιος "ρεμάλι". Εκ νεότητός του ναρκωτικά, πιοτό και άλλες καταχρήσεις, νυχτερινές ασχολίες (όχι και τόσο...ευγενείς) και μια ζωή να σέρνεται από λάσπη σε βούρκο. Τώρα, γύρω στα εβδομήντα του χρόνια, είναι μόνος, άρρωστος, με την υγεία του υποθηκευμένη στις κραιπάλες της νιότης, την ψυχούλα του να παλεύει εφιάλτες και καθηλωμένος σε ένα κρεββάτι. Κάποιες φορές τον επισκέπτεται ένας πονόψυχος μακρινός συγγενής αλλά η Αθήνα είναι μεγάλη, οι αποστάσεις μακρινές και οι άνθρωποι πολυάσχολοι.\nΩστόσο, πριν δυο χρόνια, ένα περίεργο γεγονός τάραξε τα λιμνάζοντα νερά της βρώμικης (και κυριολεκτικά) καθημερινότητος του μοναχικού αυτού ανθρώπου\nκαθώς από το πουθενά άνοιξε η πόρτα του και μπήκε ένας παπάς ο οποίος του μίλησε απαλά και αγαπησιάρικα, καθάρισε τον ίδιο και το σπίτι, του πήγε φαγητό και έφυγε βιαστικά.\nΣίγουρα πράγματα, ήσυχα, παστρικά, σπιτίσια, όπως δεν είχε απολαύσει ποτέ ως τώρα. Παρεκτός από όταν ήταν παιδί, από τα χέρια της συχωρεμένης της μάνας του. Αλλά αυτό είναι τόσο μακρινό και τόσο σβησμένο από τις παράξενες διαδρομές του, που μοιάζει σαν να μην υπήρξε ποτέ παιδί.....\nΒγήκαν όντως στο μεϊντάνι....Δόξα τω Θεώ!\nΑναρτήθηκε από π.Γεώργιος-Προσκυνητής στις 10/12/2018\nΕτικέτες αγιότητα, διδακτικες ιστοριες\nΕυχεσθαι, να μοιασουμε και στους δυο...\n14 Οκτωβρίου 2018 - 6:14 μ.μ.


Η ΕΟΕ στην 1η επιστημονική ημερίδα «Πρόσβαση Παντού» | Ελληνική Ολυμπιακή Επιτροπή\nΗ ΕΟΕ στην 1η επιστημονική ημερίδα «Πρόσβαση Παντού»\nThursday, December 2, 2021 - 09:25\nΜε επιτυχία πραγματοποιήθηκε η 1η επιστημονική ημερίδα «Πρόσβαση Παντού» που συνδιοργανώθηκε από το Στάδιο Ειρήνης και Φιλίας, το Πανεπιστήμιο Πειραιώς και την Ελληνική Παραολυμπιακή Επιτροπή, στο πλαίσιο του εορτασμού της Παγκόσμιας Ημέρας Ατόμων με Αναπηρία, καθώς και της εναρμόνισης της ελληνικής νομοθεσίας με την Οδηγία (EE) του Ευρωπαϊκού Κοινοβουλίου και του Συμβουλίου της 17ης Απριλίου 2019 σχετικά με τις απαιτήσεις προσβασιμότητας προϊόντων και υπηρεσιών.\nTην ΕΟΕ εκπροσώπησε και απηύθυνε χαιρετισμό, ο Γενικός Γραμματέας Μανώλης Κολυμπάδης.\nΟ Πρόεδρος της Ελληνικής Παραολυμπιακής Επιτροπής, κ. Γιώργος Καπελλάκης, επεσήμανε ότι «είναι ενδεικτικό πως μόλις το 25% των αθλητικών εγκαταστάσεων είναι προσβάσιμες για άτομα με αναπηρία, σύμφωνα με στοιχεία που παρουσιάστηκαν στην ημερίδα. «Για εμάς το “Πρόσβαση Παντού” είναι ξεκάθαρα μια ουτοπία. Σε όλες τις εκφάνσεις της καθημερινότητας μας και στο χώρο που εκπροσωπώ. Δυστυχώς, από τη θέση αναπηρίας τα τελευταία 25-26 χρόνια η εξέλιξη στη χώρα μας ως προς την προσβασιμότητα δεν είναι αυτή που θα έπρεπε».\nΧαιρετισμό απηύθυναν ο Υπουργός Εργασίας και Κοινωνικών Υποθέσεων, Κωστής Χατζηδάκης, ο Υφ. Πολιτισμού και Αθλητισμού, Νικόλαος Γιατρωμανωλάκης, ο Υφ. Ψηφιακής Διακυβέρνησης, Γιώργος Γεωργαντάς, ο Γ.Γ. Αθλητισμού, Γιώργος Μαυρωτάς, ο Πρόεδρος του ΑΠΕ-ΜΠΕ, Αιμίλιος Περδικάρης, ο Πρόεδρος της Διεθνούς Ολυμπιακής Ακαδημίας, Ισίδωρος Κούβελος και η Εκπρόσωπος του ΜΕΡΑ25, Δώρα Θεοδωροπούλου.


ΑλφαΒητάρι Κοινωνικής Απελευθέρωσης: Ο ρόλος των νησίδων αυτονομίας στην παραδοσιακή φιλελεύθερη δημοκρατία (του Νίκου Δόικου) – Φούιτ.gr\nΑλφαΒητάρι Κοινωνικής Απελευθέρωσης: Ο ρόλος των νησίδων αυτονομίας στην παραδοσιακή φιλελεύθερη δημοκρατία (του Νίκου Δόικου)\nστα Καστοριά 14 Φεβρουαρίου 2018 18:16\nΠρώτον, με την καταναλωτική ευχέρεια. Οι απολαβές των εργαζομένων ακολουθούν την λογική της συνολικής απορρόφησης της προσφοράς. Για παράδειγμα οι γερμανικές και αμερικανικές αυτοκινητοβιομηχανίες κυριαρχούν απολύτως στις αντίστοιχες αγορές. Κατά τη μεταπολεμική περίοδο, έως τα τέλη της δεκαετίας του 1970, στους δρόμους των γερμανικών και αμερικανικών μεγαλουπόλεων δεν κυκλοφορούν παρά ελάχιστα αυτοκίνητα εισαγωγής. Είναι σχεδόν απόλυτη η εσωτερική ισορροπία προσφοράς – ζήτησης, γεγονός που προαπαιτεί ανάλογες απολαβές.\nΤα έγκριτα έντυπα και ηλεκτρονικά ΜΜΕ τού 1970 και τους αμείλικτους και αμερόληπτους ακαδημαϊκούς διαδέχονται φαιδροί τελάληδες – διαφημιστές της νέας μυθολογίας. Συγκροτήματα αφοσιωμένα στην προβολή και αιτιολόγηση της επιθετικής πολιτικής και των πολεμικών εμπλοκών των εργοδοτών τους. Συγκροτήματα τα οποία εντέχνως επιχειρούν να διασφαλίσουν τη μαζική αποδοχή αυτού του νέου και ιδιότυπου μονοκρατορικού Δικαίου.\nΑΠΟΨΗ Νίκος Δόικος ΠΟΛΙΤΙΚΑ\t2018-02-14\nΛέξεις-κλειδιάΑΠΟΨΗ Νίκος Δόικος ΠΟΛΙΤΙΚΑ


Συζητώντας την ουσία της Συμφωνίας για το Εμπόριο των Υπηρεσιών (Trade in Services Agreement) και διαβλέποντας τη φύση των διαπραγματεύσεων. » Power Politics\nΤο θέμα αυτό βασίζεται σε δύο διαφορετικούς πυλώνες. Ο πρώτος πυλώνας είναι καθ’ εαυτή η συμφωνία για το Εμπόριο των Υπηρεσιών και, ο δεύτερος, η φύση των διαπραγματεύσεων. Αυτοί οι δυο ακρογωνιαίοι λίθοι θα πρέπει να συνδυαστούν, με σκοπό να επιτρέψουν την προώθηση των γενικών σκοπών που προβλέπονται από την προώθηση της ίδιας της συμφωνίας. Η συμφωνία αποδεικνύεται σημαντική για το σύστημα του πολυμερούς εμπορίου, λόγω των αρχών που προτάσσει και επεκτείνει. Όπως είναι ευρέως γνωστό, υπάρχει ήδη η Γενική Συμφωνία για το Εμπόριο των Υπηρεσιών (General Agreement on Trade in Services), η οποία μάλιστα έχει βασιστεί στη Γενική Συμφωνία για τους Δασμούς και το Εμπόριο (General Agreement on Tariffs and Trade). Έπειτα είναι σημαντικό να τονισθεί ότι, οι εν προκειμένω διαπραγματεύσεις πρέπει να διεξάγονται σύμφωνα με τις γενικές αρχές και σκοπούς του Παγκόσμιου Οργανισμού Εμπορίου (World Trade Organization). Η εξέταση των επιμέρους όρων, καθώς και μια επίβλεψη των αλληλεπιδράσεων ανάμεσα στην Ευρωπαϊκή Ένωση και τον Παγκόσμιο Οργανισμό Εμπορίου, επιτρέπει το σχηματισμό των σταθερών θέσεων των ευρωβουλευτών στο Ευρωπαϊκό Κοινοβούλιο. Και για να καταστεί κατανοητός ο λόγος που μας αφορά η γνώμη των ευρωβουλευτών και -κατ’ επέκταση- η απόφαση του Ευρωπαϊκού Κοινοβουλίου, θα πρέπει να σημειωθεί ότι το υπάρχον διεθνές νομικό πλαίσιο καλύπτει σ’ ένα μόνο βαθμό τις σύγχρονες ανάγκες, χάρη στις γενικές αρχές του Διεθνούς Οργανισμού Εμπορίου. Η ερώτηση “ανταγωνισμός” έναντι “συνεργασίας” παραμένει, και πρέπει πια ν’ απαντηθεί.\nΟ Παγκόσμιος Οργανισμός Εμπορίου, που ιδρύθηκε το 1955, βασίστηκε στην προϊσχύσασα από το 1948 GATT, με σκοπό να συμβάλλει στο σχηματισμό διεθνών οικονομικών πολιτικών, και να εμποδίσει την προάσπιση προστατευτικής πολιτικής – όπως συνέβη μετά το τέλος των δύο παγκοσμίων πολέμων. Η βασική ιδέα που επικρατούσε τότε ήταν ότι πρέπει να σχηματισθεί ένα κοινό πλαίσιο για όλες τις χώρες, το οποίο θα οδηγούσε στην κατάρρευση κάθε είδους εμποδίου που θα οδηγούσε σε διακριτική μεταχείριση οποιασδήποτε από αυτές. Όπως επιβεβαιώνει η πρόσφατη ιστορία, η επικράτηση της αρχής του ελεύθερου και δίκαιου εμπορίου (“free and fair trade”) οδηγεί στην οικονομική ανάπτυξη.\nΣτη συνέχεια, ας σημειωθεί ότι το μεγαλύτερο επίτευγμα του Παγκόσμιου Οργανισμού Εμπορίου είναι η δημιουργία συστήματος επίλυσης διαφορών. Το σύστημα αυτό δουλεύει μέσω ενός οργάνου που έχει τη δύναμη να επιλύει εμπορικές διαφορές και να εφαρμόζει αποφάσεις. Οι κανόνες, βάσει των οποίων το όργανο αυτό βγάζει αποφάσεις, έχουν συμφωνηθεί από όλα τα μέλη του Οργανισμού, ώστε να διασφαλισθεί η ίση μεταχείριση αυτών. Η Ευρωπαϊκή Ένωση έχει πολλές φορές αξιοποιήσει το σύστημα επίλυσης διαφορών του οργανισμού και, συγκεκριμένα, έχει συμμετάσχει σε 177 υποθέσεις επίλυσης, στις 95 εκ των οποίων ως ενάγουσα πλευρά, στις 82 εκ των οποίων ως εναγόμενη. Τα ανωτέρω οδήγησαν στη μείωση της πλήρους κυριαρχίας της Ευρωπαϊκής Ένωσης και των Ηνωμένων Πολιτειών, και -άρα- στην προώθηση του συστήματος του πολυμερούς εμπορίου ή, σαφέστερα, σ’ ένα σύστημα ανοιχτό και ικανό να δεχτεί νέους παράγοντες, όπως αναπτυσσόμενες οικονομίες. Βέβαια, τόσο η ΕΕ όσο κι οι Ηνωμένες Πολιτείες είναι πλήρως συνειδητοποιημένες ότι η ελευθεροποίηση του διεθνούς συστήματος εμπορίου εσωκλείει πολλαπλά οφέλη.\nΟι συμφωνίες του ΠΟΕ είναι εκτενείς και περίπλοκες, καθώς αποτελούν νομικά κείμενα που καλύπτουν ένα μεγάλο εύρος δραστηριοτήτων. Ωστόσο, υπάρχει κι ένας μικρός αριθμός απλών αλλά βασικών αρχών που διατρέχουν κάθε είδους κείμενο. Αυτές οι αρχές αποτελούν τον ορισμό της «ιδρυτικής πράξης» του πολυμερούς εμπορικού συστήματος. Αυτές είναι: α) εμπόριο χωρίς διακρίσεις, β) ελεύθερο εμπόριο, γ) προβλεψιμότητα, δ) δίκαιος ανταγωνισμός και ε) ανάπτυξη και οικονομική μεταρρύθμιση.\nΠαρούσα κατάσταση- Η συμφωνία\nΟ τομέας των υπηρεσιών παίζει ένα σημαντικό ρόλο σε όλες τις σύγχρονες οικονομίες, είτε θεωρηθούν «δυναμικές» είτε όχι. Η αποτελεσματικότητα στον τομέα των υπηρεσιών είναι πολύ σημαντική για την εμπορική και οικονομική ανάπτυξη, αφού παρέχεται με αυτόν τον τρόπο ζώσης σημασίας υποστήριξη στις οικονομίες όλων των χωρών. Η ΕΕ είναι πρώτη στην εξαγωγή αγαθών, δεύτερη στην εισαγωγή και, το κυριότερο, δεύτερη στις εμπορικές υπηρεσίες. Τα μέλη της ΕΕ αντιπροσωπεύουν το 7% του παγκόσμιου πληθυσμού και το 1/5 των παγκοσμίων εισαγωγών και εξαγωγών. Αυτό συνέβη καθώς τα μέλη της ΕΕ αποφάσισαν να «ενώσουν τις φωνές τους» σε ό,τι αφορά τον τομέα του εμπορίου, ενώ ταυτόχρονα, σε ένα μικρό βαθμό, να «θυσιάσουν» την κυριαρχία τους στην περιοχή της πολιτικής τους.\nΌλα τα ανωτέρω τονίζουν την παρούσα κατάσταση, και ειδικότερα την ανάγκη εγκαθίδρυσης ενός νομικού πλαισίου για το εμπόριο των υπηρεσιών. Και στο σημείο αυτό προωθείται η σημασία της TiSA (Trade in Services Agreement). Στις τωρινές διαπραγματεύσεις της Συμφωνίας για το Εμπόριο των Υπηρεσιών συμμετέχουν 23 χώρες. Συγκεκριμένα, Αυστραλία, Καναδάς, Χιλή, Ταιβάν, Κολομβία, Κόστα Ρίκα, ΕΕ, Χονγκ Κονγκ, Ισλανδία, Ισραήλ, Ιαπωνία, Λιχτενστάιν, Νέα Ζηλανδία, Νορβηγία, Μεξικό, Πακιστάν, Παναμάς, Παραγουάη, Περού, Νότια Κορέα, Ελβετία, Τουρκία και οι Ηνωμένες Πολιτείες. Η Ουρουγουάη και ο Μαυρίκιος πρόσφατα εντάχθηκαν στους «καλύτερους φίλους».\nΟ στόχος της συμφωνίας αυτής είναι να βελτιώσει την ήδη υπάρχουσα, και να διαπραγματευτεί ένα υψηλότερο στάνταρ σε ό,τι αφορά το σύστημα των υπηρεσιών ανάμεσα σε χώρες που συμφωνούν πολιτικά. Εκτός από αυτό, ο πιο μακροπρόθεσμος στόχος της συμφωνίας είναι να αποτελέσει ένα έγγραφο που θα μπορεί να γίνει αποδεκτό από όσα το δυνατόν περισσότερα μέλη – ακόμα κι αν πρόκειται για χώρες που δεν συμμετέχουν στις παρούσες διαπραγματεύσεις, καθώς σ’ αυτές θεωρείται ότι πρέπει να δοθεί η δυνατότητα να ενταχθούν εκ των υστέρων στον κύκλο των μελών. Αυτός είναι κι ο βασικός λόγος για τον οποίο λαμβάνονται πολύ σοβαρά υπόψη τα αναφερθέντα στη GATS. Με άλλα λόγια, και λαμβάνοντας όλα τα παραπάνω υπόψη, καθίσταται σαφές ότι η TiSA μπορεί να προωθήσει την ανάπτυξη, και να αυξήσει τις εργασιακές ευκαιρίες και τις θέσεις εργασίας.\nΓια όλους αυτούς τους λόγους, το κείμενο της συμφωνίας προβλέπει ότι κάθε χώρα είναι υπεύθυνη για το είδος της υπηρεσίας που παρέχει, και κατά πόσο επιθυμεί να το εκθέσει σε ανταγωνισμό με άλλες χώρες, καθώς και το βαθμό στον οποίο θα εφαρμοστεί η συμφωνία. Πρόκειται, δηλαδή, για ένα είδος δέσμευσης κάθε χώρας. Ο βαθμός δέσμευσης εξαρτάται από τη δομή της αγοράς των υπηρεσιών τους.\nΚι έπειτα, αν αναρωτηθούμε γιατί θα ωφελούσε την ΕΕ -αλλά και την παγκόσμια αγορά- μια τέτοια συμφωνία, καθίσταται σαφές ότι κάτι τέτοιο υπαγορεύεται από τις σύγχρονες ανάγκες. Γιατί τί θα συμβεί με τον ιλιγγιώδους ανάπτυξης τομέα του ηλεκτρονικού εμπορίου, εαν δεν υπάρξουν οι απαιτούμενες κανονιστικές προβλέψεις; Το μόνο αρνητικό στοιχείο, εν προκειμένω, είναι ότι η αποδοχή και υιοθέτηση μιας τέτοιας συμφωνίας θα κλόνιζε την εθνική πολιτική κάθε χώρας. Το ερώτημα λοιπόν σχετικά με το αν και με πόσα μέλη θα υιοθετηθεί η συμφωνία, εξαρτάται από την απάντηση που επιλέγει να δώσει στο Ευρωπαϊκό Κοινοβούλιο ο εκάστοτε ευρωβουλευτής, ανάλογα με τις πολιτικές ιδέες του κόμματος από το οποίο προέρχεται και υποστηρίζει.\nTagged under: Trade in Services Agreement Διαπραγματεύσεις Εμπόριο των Υπηρεσιών


Σύντομα σε μια πλατεία έξω από το σπίτι σας | Η Εφημερίδα των Συντακτών\nΤο αφήγημα εν μέσω καραντίνας δεν τους βγήκε. Τότε ως εχθρούς («υγειονομικές βόμβες» η σικ εκδοχή του όρου) προσπάθησαν να περάσουν τους Ρομά, τους πρόσφυγες εντός και εκτός δομών, κάποιους που βρέθηκαν σε παραλίες, άλλους που έκαναν το λάθος να σταθούν λίγο πιο κοντά στην ουρά της τράπεζας.\nΤώρα που ανοίγουμε ξανά για μπίζνες επιστρέφουμε σε άλλον αγαπημένο εχθρό: Η πλατεία, οι «νέοι με τα ποτά στα χέρια», και για να μη φλυαρούμε «οι προδότες της εθνικής προσπάθειας».\nΓιατί αυτό είναι το αφήγημα που πλασάρει η κυβέρνηση σχεδόν από τις πρώτες ημέρες μετά τις εκλογές του Ιουλίου: Ο πρωθυπουργός και οι υπουργοί του, άριστοι, αψεγάδιαστοι, ως κάτοχοι της μοναδικής αλήθειας ηγούνται της «εθνικής προσπάθειας» (άλλοι αρέσκονται να την λένε πατριωτική για να μην υπάρξουν και οι όποιοι συσχετισμοί με… εκ δεξιών ακρότητες), στην οικονομία, στο προσφυγικό, στα Εξάρχεια, στην πανδημία.\nΣυνεπικουρούμενη από μία άνευ προηγουμένου και στα όρια του τρομακτικού μιντιακή στήριξη η κυβέρνηση φροντίζει για εμάς πριν από εμάς. Και φυσικά θα μας πει πού θα πάμε, πότε και για πόση ώρα.\nΌποιος πράττει ή εκφράζει κάτι διαφορετικό δεν θεωρείται απλά ότι «παρεκκλίνει», αλλά αντιμετωπίζεται ως «προδότης» της όποιας συλλογικής (για την κυβέρνηση και τους συμμάχους της) προσπάθειας. Γιατί άλλωστε να διαφωνείς και να φωνασκείς όταν από το πρωί έως το βράδυ σου λένε ότι η κυβέρνηση τα έχει όλα καλά καμωμένα; Όλος ο κόσμος το βλέπει, εσύ δεν το βλέπεις;\nΚαι έτσι η κυβέρνηση που έχει κάνει… σημαία της τις επενδύσεις, τώρα επενδύει στα πιο χαμηλά ένστικτά και στον κοινωνικό αυτοματισμό που εξέθρεψε με παρρησία εδώ και μήνες, με αποκορύφωμα την περίοδο της καραντίνας. Στο Κουκάκι ήταν η οικογένεια που έμενε δίπλα στους αναρχικούς, στα Εξάρχεια οι αιμοβόροι αντεξουσιαστές, στον Έβρο οι πράκτορες της τουρκικής κυβέρνησης, στην Αγία Παρασκευή οι μεθύστακες και ναρκομανεις νεολαίοι, στην πλατεία Αγ. Γεωργίου πάλι οι αιμοβόροι αντεξουσιαστές. Καμία κουβέντα για κατοίκους, γειτονιές, ανθρώπους, ζευγάρια και οικογένειες. Σε όλους φορτώνουν ένα πρόσημο και αυτό πρέπει να είναι πάντα αρνητικό.\nΚαι μέσα σε όλο αυτό η συστηματική τρομοκράτηση, υποτίμηση, καθύβριση μιας ολόκληρης κοινωνίας. Μιας κοινωνίας που στη συντριπτική της πλειοψηφία δέχθηκε με αίσθημα ευθύνης έναν άνευ προηγουμένου περιορισμό ελευθεριών και κάθε φορά που συνέβαινε κάποια «παρέκκλιση» ήταν αναγκασμένη να δέχεται ξανά bullying, να της μιλάνε για «ατομική ευθύνη», για «λάθος», για «αδιαφορία και αναισθησία».\nΚακά τα ψέματα κόσμος σε πλατείες, πεζοδρόμους, πάρκα στην Κυψέλη και σε άλλες περιοχές κυκλοφορούσε και εν μέσω καραντίνας, με ή χωρίς κοινωνική απόσταση, με την αστυνομία παρούσα.\nΤότε, προφανώς δεν συνέφερε, αφού ήταν όλοι κλεισμένοι στα σπίτια τους. Τώρα όμως; Τώρα που ανοίγουν τα σχολεία με κάμερες, που ανοίγουν οι επιχειρήσεις, που θα γεμίσουν οι πλατείες και οι πεζόδρομοι με τραπεζάκια, που θα παρακαλάμε τους τουρίστες να επιστρέψουν στην «πιο καθαρή από κορονοϊό χώρα» και που θα αρχίσουν να αυξάνονται οι ουρές έξω από τον ΟΑΕΔ και τα γραφεία ευρέσεως εργασίας; Όχι φίλε μου, εμείς θα σου πούμε πού μπορείς να πας και τι μπορείς να κάνεις.\nΤι σημασία έχει εάν φασίστες κάνουν πορείες με αλυσοπρίονα χωρίς, προφανώς κανένα μέτρο ασφάλειας ή υγιεινής; Τι σημασία έχει εάν συστηματικά ο πρωθυπουργός (τελευταία περίπτωση μόλις χθες στον Αυλώνα), υπουργοί και αξιωματούχοι εμφανίζονται να μην τηρούν σχεδόν κανένα από τα πολυδιαφημισμένα μέτρα;\nΑρκεί να μην μαζευτεί κόσμος στην πλατεία…\nΜΑΤ και 20 μηχανάκια ΔΕΛΤΑ για μία τηλεφωνικά καταγγελθείσα ληστεία (εξιχνιάστηκε αλήθεια το έγκλημα;). Για πόσο ανόητους μας περνάνε; Πόσο ανόητους θεωρούν τους κατοίκους της πολύπαθης Κυψέλης, εκείνους που γνωρίζουν τον ρόλο που είχε η αστυνομία τα προηγούμενα χρόνια, στις περιόδους της βαθιάς υποβάθμισης. Τότε που μια από τις πιο πυκνοκατοικημένες περιοχές της Ευρώπης αντί να δεχθεί βοήθεια για προβλήματα που αντιμετώπιζε, κατασυκοφαντήθηκε, υποβαθμίστηκε, άδειασε από ζωή σχεδόν και από κατοίκους. Όμως επανήλθε, άρχισε δειλά δειλά να αποδέχεται τον πολυπολιτισμικό χαρακτήρα της, συνεχίζει να έχει προβλήματα και αντιθέσεις προφανώς, αλλά εξέπεμψε ένα σήμα επαναφοράς. Μέχρι να ξεκινήσει η επέλαση του Airbnb και των «κουλ» μπαρ και αρχίσουν να πέφτουν βροχή ως δια μαγείας (gentrification λέγεται) τα δημοσιεύματα για τη «γραφική και όμορφη γειτονιά» που κέρδισε το στοίχημα.\nΑπό τις πρώτες ημέρες της διαφήμισης για άρση των μέτρων τέθηκαν σαφέστατα ερωτήματα στα οποία η κυβέρνηση δεν απάντησε. Τι σημαίνει «αυστηρή σύσταση» για να κυκλοφορεί κανείς τις νύχτες στους δρόμους; Κολλάει περισσότερο ο ιός μετά μεσάνυχτα; Και επιβάλλεται ο όρος «αυστηρή σύσταση»; Δεν είναι απαγόρευση, άρα δεν μπορεί να υπάρχουν πρόστιμα πόσω μάλλον δε άγρια καταστολή, σπασμένα κεφάλια και συλλήψεις.\nΟ εξαφανισμένος (γιατί άραγε;) εδώ και μήνες υπουργός Προστασίας του Πολίτη, λίγες ώρες πριν την επίθεση στην πλατεία Αγ. Γεωργίου, μας ενημέρωνε ότι η ΕΛ.ΑΣ. θα είναι κοντά στους πολίτες και πάλι. Προφανώς εννοούσε σε απόσταση βολής και αυτό το απέδειξαν περίτρανα τις τελευταίες ημέρες οι υφιστάμενοί του…\nΧθες στη Βουλή, ο συνάδελφος του Μ. Χρυσοχοίδη, ο υπουργός Εργασίας, Γιάννης Βρούτσης, ο οποίος, άγνωστο γιατί, παραμένει στη θέση του μετά τις παλινωδίες εν μέσω καραντίνας, το είπε ξεκάθαρα, όμως κανείς δεν έδωσε σημασία: «ο ΣΥΡΙΖΑ θέλει να επενδύσει ξανά στις πλατείες».\nΔεν έχει σημασία η μικροπολιτική σύγκρουση των δύο μεγάλων κομμάτων για ψηφοθηρικούς λόγους και για εντυπωσιασμό, σημασία έχει ότι ήδη η κυβέρνηση επιχειρεί να δημιουργήσει τον επόμενο εχθρό, στις πλατείες και τα κινήματα, προτού καν ο «εχθρός» αυτός συνειδητοποιήσει καλά καλά την ύπαρξή του.\nΣυνεπώς, ο Κυριάκος Μητσοτάκης, ο ανακαμψας Μιχάλης Χρυσοχοίδης και ο θίασος με τα κράνη, τα κλομπ, τα χημικά και τις χειροπέδες θα έρθει σύντομα σε μία πλατεία έξω από τα σπίτια σας. Μπορεί και μέσα σε αυτά, δεν θα είναι η πρώτη φορά…\nΠανδημία στη χώρα της εικονικής πραγματικότητας\nΟι άνθρωποι καθημερινά διαπιστώνουν είτε την ανημποριά της ηγεσίας τους να αντιμετωπίσει την πανδημία είτε τις πολιτικές σκοπιμότητες, τις εκλεκτικές συγγένειες και τις ιδεολογικές εμμονές που επηρεάζουν...


Αυτή την Ευρώπη να τη χαίρονται... | δημοκρατία\nΑυτή την Ευρώπη να τη χαίρονται…\n5|07|2019 | 15:25\nΣτην πρόσφατη μαραθώνια Σύνοδο Κορυφής καταλύθηκε η δημοκρατία. Ανετράπη η ψήφος των λαών και η βούλησή τους. Μιλάμε για κανονική ολιγαρχίαΑπό τον\nΣαν σήμερα, πριν από τέσσερα χρόνια το 61% των Ελλήνων έλεγε «όχι» στο δημοψήφισμα που αιφνιδιαστικά είχε προκηρύξει η κυβέρνηση του ΣΥΡΙΖΑ και, όπως αποδείχτηκε, έγινε άσκοπα. Ακόμα και το ερώτημά του ήταν έτσι διατυπωμένο, που θα μπορούσε να αξιοποιηθεί κατά το δοκούν την επόμενη ημέρα, κάτι που συνέβη με απροκάλυπτο τρόπο και το «όχι» μετετράπη σε «ναι».\nΟ κ. Τσίπρας, ο οποίος ήρθε στην εξουσία με την πρόθεση να αλλάξει όχι μόνο την Ελλάδα, αλλά την Ευρώπη συνολικά, συμβιβάστηκε σε τέτοιον βαθμό, που έγινε ο καλύτερος φίλος των Γερμανών, το παράδειγμα προς μίμηση. Οι κολακείες του Σόιμπλε, φαντάζομαι, μόνο ανατριχίλα προκαλούν στους ψηφοφόρους του ΣΥΡΙΖΑ. Επομένως, τι να μας πουν τώρα όλοι αυτοί για την… κακή Ευρώπη;\nΠόσο μάλλον που από τη μεγάλη μάχη των τελευταίων ημερών στις Βρυξέλλες ο Ελληνας πρωθυπουργός έλαμψε διά της απουσίας του. Εκεί όπου παίχτηκε το μέλλον μας για τα επόμενα χρόνια, εμείς λείπαμε. Πώς θα αλλάξεις, κ. Τσίπρα, την Ευρώπη έτσι; Μέσω αντιπροσώπου και μάλιστα Ισπανού; Αστεία πράγματα και ενδεικτικά της… ισπανικής υποχώρησης (σε όλα τα επίπεδα) των «αντιστασιακών» του γλυκού νερού.\nΝα τη χαίρονται, λοιπόν, αυτή την Ευρώπη τους. Αργά ή γρήγορα θα αποτελεί απολίθωμα του παρελθόντος. Διότι οι άνθρωποι που τη διοικούν σήμερα είναι αδιόρθωτοι και μοιραίοι. Είναι απλώς θέμα χρόνου…


Ανακαλύψτε τον χρωματικό τόνο της επιδερμίδας σας - MaryMary.gr\nΑνακαλύψτε τον χρωματικό τόνο της επιδερμίδας σας\nΠώς μπορούμε να ξέρουμε ποιος είναι ο χρωματικός τόνος της επιδερμίδας μας;\nΑφού έχετε καθαρίσει την επιδερμίδα σας από κάθε ίχνος μακιγιάζ, κρατώντας ένα κομμάτι λευκού υφάσματος δίπλα στο πρόσωπό σας, θα διαπιστώσετε για το αν τα χρώματα σας είναι ζεστά, ψυχρά ή ουδέτερα. Αν διαπιστώσετε το λευκό πως σας φωτίζει, τότε η επιδερμίδα σας έχει ζεστούς τόνους. Αν όμως σας ταιριάζει περισσότερο η απόχρωση του σπασμένου λευκού, τότε η επιδερμίδα σας έχει ψυχρούς τόνους. Τέλος, αν σας αναδεικνύουν και το καθαρό λευκό και το off-white, οι αποχρώσεις σας είναι ουδέτερες.\nΈνας ακόμα τρόπος για να διαπιστώσετε αν ανήκετε στις ψυχρές ή στις ζεστές αποχρώσεις, δεν έχετε παρά να παρατηρήσετε την απόχρωση που διαθέτουν οι φλέβες σας στο φώς της ημέρας. Αν τείνουν προς μια γαλαζωπή ή μωβ απόχρωση, τότε τα χρώματα σας είναι τα ψυχρά. Αν όμως έχουν μια ελαφριά πρασινωπή απόχρωση, τότε ανήκετε στις ζεστές αποχρώσεις.


Αυτή την φανέλα και τους παίχτες που την τίμησαν θα την σέβεστε - ΑΛΕΚΟΣ ΑΔΑΜΑΝΤΟΠΟΥΛΟΣ - REDKING\nΑυτή την φανέλα και τους παίχτες που την τίμησαν θα την σέβεστε\nΔευτέρα, 23 Μαρτίου 2020 - 21:30\nΑυτή την φανέλα και τους παίχτες που την τίμησαν θα την σέβεστε, θέλετε δεν θέλετε. Όσο κρύβεστε επιμελώς και συνεχώς πίσω από το δάχτυλο σας, τόσο χειρότερα θα εξελίσσονται τα πράγματα για εσάς.\nΌσο απαξιώνετε τα Πρωταθλήματα και τα Κύπελλα που πήρε ο Ολυμπιακός απέναντι στους «κουβαρντάδες επενδυτές» των άλλων ομάδων , τόσο μεγαλύτερη αξία θα αποκτούν, όταν η αλήθεια θα λάμπει μόλις λειώνουν οι τόνοι λάσπης που ρίχνατε φερέφωνα.\nΑφήστε να αγωνιούμε εμείς, όταν επανέλθει η ηρεμία στην ζωή μας, για το αν θα ανανεώσει ο Μάρτινς, για το ποιοι παίχτες θα πουληθούν και από ποιους θα αντικατασταθούν και εσείς ασχοληθείτε με τους λόγους που ΔΕΝ μπορεί να απολυθεί ένας αποτυχημένος προπονητής, για τους λόγους που επιβάλλεται να πουληθούν όσο-όσο αυτοί που παρουσιάζεται ως «αστέρια» της ομάδας σας, την μείωση του μπάτζετ κλπ.\nΑντί να κάθεστε να μετράτε τα έσοδα του Ολυμπιακού, να αρχίσετε να ψάχνετε για ποιους λόγους δεν έχουν ποτέ ανάλογα έσοδα οι «αγαπητικοί» σας. Με λίγα λόγια αρχίστε να λέτε αλήθειες.\nΟ Ολυμπιακός μετά την πάροδο της πανδημίας θα είναι το ίδιο ισχυρός και ακόμη περισσότερο από πριν. «Άλλοι» θα λακίσουν. Ξεκινήστε λοιπόν να τους προστατεύετε από τώρα για αυτά που θα έκαναν ούτως η άλλως προ πανδημίας, παρουσιάζοντας τα, ως λήψη αναγκαίων μέτρων. Κάποιοι υπάνθρωποι «ελπίζατε» να μην βγει νικητής ο Βαγγέλης από την περιπέτεια της υγείας του. Για τόση ξεφτίλα μιλάμε. Θα έρθει η ώρα που θα λογοδοτήσετε. Και επί γης και στον Θεό. Και αν Εκείνος συγχωρεί, εμείς ποτέ.\nΕδώ αποκλειστήκατε ρε στην φάση των «128» στο τουρνουά της FIFA από την Μίντιλαντ, στο τουρνουά Ultimate Quarantine Team, μου θέλετε να παίξετε σε ομίλους στην Ευρώπη στην αληθινή ζωή;\nΚάνατε ολόκληρο θέμα ότι παραχωρήσατε την Πυλαία στο κράτος αν χρειαστεί για τις ανάγκες της πανδημίας. Ποια Πυλαία; Αυτή που έφτιαξε εξ ολοκλήρου και την συντηρούσε επί χρόνια το ίδιο το Κράτος και σας την χάρισε; Να χαρώ εγώ κουβαρντάδες.\nΤις δόσεις στην ΔΕΗ μην ξεχάσετε να πληρώνετε, μη τυχόν (που το απεύχομαι) και παραστεί ανάγκη να χρησιμοποιηθεί και δεν έχει ρεύμα. Βγείτε να πείτε στον κόσμο, ρε σεις, ανάλογους παίχτες της εποχής και της αξίας ενός Μουράτη, ενός Μπέμπη, ενός Ανδριανόπουλου, ενός Βάζου, ενός Γραμματικόπουλου, ενός Ρωσίδη, ενός Κοτρίδη, και εκατοντάδων άλλων άσσων του Ελληνικού ποδοσφαίρου.\nΠου μου «εμφανιστήκατε» στον χάρτη μόλις την δεκαετία του '70... Μέχρι τότε ρε μετράγαμε ήδη 17 πρωταθλήματα. Μέχρι να πάρετε το 1ο δικό σας, πήραμε άλλα 3...\nΣτατιστικά παίρνετε 1 πρωτάθλημα κάθε 15 δικά μας. Να παρακαλάτε λοιπόν να φτάσουμε όσο το δυνατόν πιο γρήγορα τα 60 πρωταθλήματα μπας και δείτε το 4ο δικό σας. Άϊντε, που μου θέλετε και συγκρίσεις ιερόσυλοι. Που έπρεπε να γίνουν όσα έγιναν , για να φτάσετε τον Άρη σε πρωταθλήματα ρε κατακαημένοι.


ΑΒΙΑΣΤΑ: Αυγούστου 2010\nΟ διανοούμενος του βιασμού\nΣε συνέντευξή του στο εθνικό κανάλι, ο "καλλιτέχνης" Κώστας Τσόκλης ισχυρίστηκε πως ο βιασμός είναι μια πράξη ελευθερίας και ερωτισμού. Και πως ο βιαστής δεν φταίει, επειδή η κοπέλα τον προκάλεσε .\n"Δεν καταλαβαίνω γιατί ο βιαστής είναι πιο κακός από την κοπέλα που προκαλεί. Τη βία τη ζητά η ίδια. Θέλει να τη βιάσουν."\n"Γιατί να κλείνουν στη φυλακή τον βιαστή κι όχι την κοπέλα; Αφού η φύση τον σπρώχνει να επιτεθεί. Δεν είναι ωραίο πράγμα η επίθεση;"\n"Ποιος είναι ο πιο ζωντανός άνθρωπος; Ο γερο ηλίθιος που κάθεται σπίτι του και δεν έχει κανέναν ερωτισμό μέσα του ή εκείνος που ρισκάροντας τη ζωή του, την ίδια την ελευθερία του, επιτίθεται σε ένα πλάσμα σεξουαλικό και θέλει να το φιλήσει, να το αγκαλιάσει;"\nΤις δυο λοιπόν φορές που μου επιτέθηκαν στον Εθνικό Κήπο, τους προκάλεσα εγώ με το τζιν, το φθαρμένο αθλητικό παπούτσι και το φαρδύ μπλουζάκι μου. Και αυτό ήταν πράξη ερωτισμού στην οποία εγώ η άσχετη δεν ανταποκρίθηκα. Και όσες κοπέλες ντύνονται όπως σε εκείνες αρέσει, πρέπει να είναι έτοιμες για την "ανδρική ανταπόκριση", γιατί εκείνες την προκάλεσαν. Γιατί για τον διανοούμενο κύριο Τσόκλη, που θεωρητικολογεί για τον έρωτα άλλων, το όχι της κοπέλας κρίνεται από το ντυσιμό της και από την ορμή που προκαλεί στον άντρα. Είναι άλλωστε γνωστό πως οι γυναίκες δεν εννοούν ότι λένε. Ή ίσως και να μην ξέρουν τι εννοούν, ο άντρας ξέρει.\nΠροφανώς για τον διανοούμενο, αυτοαποκαλούμενο "αναρχικό" κύριο Τσόκλη, όσες γυναίκες πραγματικά δεν θέλουν, καλά θα κάνουν να φορέσουν καμία μπούργκα. Γιατί ζούμε σε κόσμο που οι άντρες αποφασίζουν τι θέλουν οι γυναίκες και οι γυναίκες καλά θα κάνουν να το δεχτούν. Γιατί η σεξουαλική επίθεση δεν είναι βιασμός, είναι ωραία ερωτική πράξη. Και ο κύριος Τσόκλης δεν είναι ούτε ανώμαλος, ούτε φαλλοκράτης. Είναι θεωρητικός ενός έρωτα που δεν υπάρχει πουθενά στον βιασμό.\nΚρίμα στην ΕΡΤ που προέβαλε αυτή τη συνέντευξη.\nΑναρτήθηκε από Theodota Nantsou στις 8:20 π.μ. 8 σχόλια:\nπότε και σε ποιανού το κεφάλι θα πέσει ο ωραίος φοίνικας στη Φιλελλήνων;\nΑναρτήθηκε από Theodota Nantsou στις 11:53 π.μ. 5 σχόλια:\nΌ,τι κι αν πιστεύει κανείς, όπου και αν ζει, όποιον θεό κι'αν προσκυνάει, το σημερινό "ξύπνημα" της Παναγίας Σουμελά από τον Οικουμενικό Πατριάρχη γράφεται στην ιστορία και, τουλάχιστον στη δική μου, μνήμη για πάντα. Όπως για πάντα έχω στα μάτια μου την εικόνα αυτού του θαυμάσιου μοναστηριού που χτίστηκε στην καρδιά του βράχου και φαίνεται λες και κάθεται μόνιμα πάνω σε ένα σύνεφο.\nΑπό το ίντερνετ παρακολούθησα τη λειτουργία και τον λόγο του Πατριάρχη που ήταν χέρι φιλίας και ειρήνης προς όλους, στα ελληνικά και τα τουρκικά. Με τη βαριά ιστορία που έζησαν τα βουνά του Πόντου και ο λαός τους, είναι πολύ πιο εύκολο το μίσος, παρά η καταλλαγή και η συνύπαρξη. Εγκαινιάζοντας όμως τη νέα ιστορία του σημαντικότερου μνημείου του Πόντου, ο Πατριάρχης δίνει με τον πιο συγκινητικό και άμεσο τρόπο το σήμα μιας νέας αρχής.\nΤην ωραία φωτογραφία οφείλω στον Νίκο Μαγγίνα και τον ευχαριστώ πολύ.\nΚαι φέτος, στην ίδια, φανταστική παραλία. Από εκείνες που ο πολύς κόσμος δεν ξέρει, κάπου χαμένη στην άκρη ενός χωματόδρομου. Από εκείνες που πιστεύεις πως δεν υπάρχουν κοντά στην Αθήνα...\nΚαι στον ίδιο σκιερό βράχο, αφήσαμε τα πράγματά μας για να βουτήξουμε τις κορμάρες μας στη θάλασσα. Φέτος βέβαια, ο βράχος φιλοξενούσε ένα μπαλωματοτσάντιρο, που κρεμόταν από τα βράχια και καρφωνόταν στην άμμο. Το είχε στήσει κάποιος από τους ιδιοκτήτες των πεντέξι βιλών που είναι φρεσκοχτισμένες εκεί. Το τσαντιράκι σκιερό μεν, αλλά αναντίστοιχης καλλονής με τη βίλα του ιδιοκτήτη του. Φεύ! Αφήναμε τα πράγματα και βουτούσαμε...\n"Βλέπω πως αυτές τις μέρες κάνετε κατάχρηση της σκιάς μας!", γκρίνιαξε με συγκρατημένο θυμό η κατ' ελπίδα ιδιοκτήτρια της παραλίας, όταν μεσημεράκι κατέβηκε την ώρα που ετοιμαζόμασταν ν'ανέβουμε το χωματοδρομάκι.\n"Μη με κοιτάτε έτσι, ξέρω ότι δεν ανήκει σε κανέναν η παραλία, αλλά θα μπορούσατε να πάτε πιο πέρα και να φέρνετε ομπρέλλα!", συνέχισε για να με δοκιμάσει.\n"Δεν μιλάτε, ε; Τι με κοιτάτε έτσι; Σα δεν ντρέπεστε, έχετε και παιδιά!". Ήταν φανερό ότι ανέβασε γκάζια με τη σιωπή μου...\nΆντε και του χρόνου πάλι στην ίδια, δημόσια, παραλία!\nΑναρτήθηκε από Theodota Nantsou στις 2:49 π.μ. 3 σχόλια:\nΈνα από τα πιο απρόβλεπτα καλοκαίρια, το φετινό αποδόθηκε εύκολα στην κλιματική αλλαγή. Προφανής φταίχτης, αυτό το κολοσσιαίο πλανητικό πρόβλημα που γέννησε και συνέχεια τονίζει ο δικός μας τρόπος ζωής, έφερε τα πάνω κάτω σε κάθε ήπειρο.\nΌπως η κατάξερη Ελλάδα το 2007, έτσι και η Ρωσία φέτος αχνίζει από ασύλληπτες μεγα-πυρκαγιές που σε χρόνο μηδέν βγαίνουν εκτός ελέγχου. Μια χθεσινή μάλιστα άναψε από κεραυνό και καίει κοντά σε πυρηνικούς σταθμούς…\nΕιδικά η Ρωσία, με τα αχανή βόρεια δάση κωνοφόρων, τις τάϊγκες, ζούσε πάντα με τον φόβο της φωτιάς. Το 1972, όταν πάλι άναψαν οι υποβαθμισμένοι τυρφώνες γύρω από τη Μόσχα, έγινε χαμός από νέφη καπνού που σκέπασαν την κόκκινη πρωτεύουσα και πέταξαν σε τόπο χλοερό καμιά πενηνταριά ψυχές…\nΕπειδή ακριβώς η ρωσική κλίμακα των πραγμάτων είναι αχανής, το ανώτατο Σοβιέτ της δεκαετίας του ’30 πρωτοπόρησε στη δασοπυρόσβεση. Δημιούργησε το σώμα των αερομεταφερόμενων δασοκομάντος, την τρομερή Αβιαλέσοοχράνα (ρωσιστί: Авиалесоохрана). Αυτοί οι θηριώδεις αγριάνθρωποι που ήταν ορκισμένοι φύλακες των πολύτιμων ρωσικών δασών πηδούσαν με αλεξίπτωτο στην καρδιά της πυρκαγιάς και στα γύρω χωριά, οργάνωναν τη δασοπυρόσβεση και έπεφταν με φτυάρια και αξίνες στο καπνιστό δάσος για να κόψουν τη δύναμη της φωτιάς.\nΌπως όλοι κραύγασαν στην Ελλάδα του 2007, έτσι και στη Ρωσία, η κρατική συρρίκνωση συμπαρέσυρε και τη δασοπροστασία. Η Αβιαλέσοοχράνα δεν διαθέτει πλέον τις στρατιές ορκισμένων δασοκομάντος που έπεφταν απ’ τον αέρα στη φωτιά. Ούτε και σύγχρονα μέσα διαθέτει, παρά μόνο κάτι σοβιετικά ελικόπτερα και διπλάνα και εξοπλισμό που μοιάζει αστείος μπροστά στις σούπερ στολές των αμερικανών πυροσβεστών. Στη Ρωσία όμως η εκχώρηση κρατικών υποχρεώσεων σε ιδιώτες έχει χτυπήσει ακραίες καταστάσεις, αφού η πυροπροστασία δασών που έχουν νοικιαστεί σε ιδιώτες για εκμετάλλευση αποτελεί ευθύνη του ενοικιαστή. Σιγά μην επενδύσει ο ιδιώτης, για να προστατεύσει ένα δάσος που ίσως και να τον συμφέρει να καεί!\nΠυρόπληκτη η αδελφή Ρωσία, όπως πριν τρία καλοκαίρια η μάνα Ελλάδα. Μάλλον από κοινού και χώρια, θύματα της κλιματικής αλλαγής.\nΚαι για να μην ξεχνιόμαστε, το μόνο προβλέψιμο στην κλιματική αλλαγή δεν είναι ούτε οι ξηρασίες, ούτε οι πλημμύρες, ούτε οι τυφώνες. Το μόνο προβλέψιμο, είναι ότι η κλιματική αλλαγή θα είναι εντελώς απρόβλεπτη!\nΑναρτήθηκε από Theodota Nantsou στις 12:26 μ.μ. 4 σχόλια: